open-index/open-wikipedia-markdown huggingface dataset:
ଛାଡ଼ଖାଇ

**ଛାଡ଼ଖାଇ**, ଓଡ଼ିଶାରେ ପାଳିତ ଏକ ସାମାଜିକ ଚଳଣି । ଏହାକୁ କାର୍ତ୍ତିକ ପୂର୍ଣ୍ଣିମା ପର ଦିନ (ମାର୍ଗଶିର କୃଷ୍ଣ ପ୍ରତିପଦା) ପାଳନ କରାଯାଏ । କାର୍ତ୍ତିକ ମାସକୁ ଓଡ଼ିଶାରେ ଏକ ପବିତ୍ର ମାସ ଭାବରେ ପାଳନ କରାଯାଏ । ବହୁ ଲୋକ ସମ୍ପୂର୍ଣ୍ଣ ମାସ ଆମିଷ ଭକ୍ଷଣ କରନ୍ତି ନାହିଁ । ଅବଶିଷ୍ଟ ଲୋକ କେବଳ ମାସର ଶେଷ ପାଞ୍ଚଦିନ --- ପଞ୍ଚୁକରେ ଆମିଷ ଭକ୍ଷଣରୁ ନିବୃତ୍ତ ରହନ୍ତି । *ଛାଡ଼ଖାଇ* ଶବ୍ଦଟି, 'ଛାଡ଼' ଓ 'ଖାଇ' ଦୁଇଟି ଶବ୍ଦର ସନ୍ଧିରୁ ବିକଶିତ । ଛାଡ଼ ଅର୍ଥ ସମୟର ଅନ୍ତରାଳ ଓ ଖାଇ ଅର୍ଥ ଖାଇବା । ଅର୍ଥାତ, କିଛି ସମୟ ଅନ୍ତରାଳ ପରେ ଖାଇବା । ଲୋକମାନେ ମାସେ କାଳ ଆମିଷ ଖାଦ୍ୟରୁ ନିବୃତ୍ତ ରହି କାର୍ତ୍ତିକ ମାସ ଉପରାନ୍ତେ, ପ୍ରଥମ ଦିନ ହିଁ ଆମିଷ ଖାଦ୍ୟ ଖାଇବାକୁ ପସନ୍ଦ କରନ୍ତି । କିନ୍ତୁ ଯେତେ ଛାଡ଼ଖାଇ ଥିଲେ ମଧ୍ୟ, ଯଦି ବାର ନଥିବ, ସଂକ୍ରାନ୍ତି ଥିବ, ତାହେଲେ ଉପଯୁକ୍ତ ଦିନ ଦେଖି ଛାଡ଼ଖାଇ ପାଳିବା ଉଚିତ୍ । 

କାର୍ତ୍ତିକ ମାସ ଓ ମାର୍ଗଶୀର ମାସରେ ପବନର ଗତିପଥ ବଦଳିଥାଏ । ଐତିହାସିକ ତଥ୍ୟ ଅନୁଯାୟୀ ଓଡ଼ିଆ ସାଧବପୁତ୍ରମାନେ ନୌବାଣିଜ୍ୟ କରିବା ପାଇଁ, କେଉଟମାନେ ସମୁଦ୍ରକୁ ମାଛ ମାରିବା ପାଇଁ ଏହି ସମୟରେ ଯାତ୍ରାରମ୍ଭ କରୁଥିଲେ । ସେମାନଙ୍କୁ ମେଲାଣି ଦେବାପାଇଁ ଆୟୋଜନ କରାଯାଉଥିବା ଭୋଜିରେ ଆମିଷ ଖାଦ୍ୟ ରହୁଥିଲା । ଛାଡ଼ଖାଇ ଏହିପରି ଭାବରେ ଆରମ୍ଭ ହୋଇଥାଇପାରେ । ବର୍ଷର ଏହି ସମୟରେ ମାଛମାନେ ସମୁଦ୍ର ତଟ ପାଖକୁ ଆସନ୍ତି, ତେଣୁ ମାଛ ଅମଳ ମଧ୍ୟ ଭଲ ହୋଇଥାଏ । କିଛି ଐତିହାସିକମାନଙ୍କ ମତରେ, ଛାଡ଼ଖାଇରୁ ଶୀତ ଋତୁର ମାତ୍ରା ପ୍ରବଳ ହୋଇଯାଏ ।  ଶୀତ ଦିନରେ କୁକୁଡ଼ା ଓ ଛେଳି ମାଂସରେ ସ୍ନେହସାର ଓ ଆର୍ଦ୍ରତାର ଅନୁପାତ ଭଲ ରହୁଥିବାରୁ, ଶୀତ ଦିନ ମାଂସ ଖାଇବାର ସବୁଠାରୁ ଭଲ ସମୟ ବୋଲି କଲିକତାର ପ୍ରତିଷ୍ଠିତ ରୋଷେୟା ଶରତ ଦିୱାନଙ୍କ ମତ ।

## ଆଧାର 
ଶ୍ରେଣୀ:ପର୍ବ
ଶ୍ରେଣୀ:ଚଳଣି
ଭାରତୀୟ କୃଷକ ଆନ୍ଦୋଳନ ୨୦୨୦

**ଭାରତୀୟ କୃଷକ ଆନ୍ଦୋଳନ ୨୦୨୦** କେନ୍ଦ୍ର ସରକାରଙ୍କ ତିନୋଟି ନୂଆ କୃଷି ଆଇନ ବିରୋଧରେ ଆନ୍ଦୋଳନ ଅଟେ । ଦେଶସାରା ପ୍ରାୟ ୫୦୦ରୁ ଉର୍ଦ୍ଧ୍ୱ କୃଷକ ସଙ୍ଗଠନ ଏଥିରେ ସଂଶ୍ଲିଷ୍ଟ ଅଛନ୍ତି ।

## ପୃଷ୍ଠଭୂମି 
୨୦୨୦ ମସିହା ଜୁନ ମାସରେ ଭାରତ ସରକାର କୃଷି ଉତ୍ପାଦ, ତାହାର ବିକ୍ରି, ସଂରକ୍ଷଣ, କୃଷି ବିପଣନ ଏବଂ ସୁଧାର ନିମନ୍ତେ ତିନୋଟି ଅଧ୍ୟାଦେଶ ଲାଗୁ କରିଥିଲେ ।

ଗୋଟିଏ ଅଧ୍ୟାଦେଶ ଲୋକ ସଭାଦ୍ୱାରା ସେପ୍ଟେମ୍ବର ୧୫ ତାରିଖରେ ଏବଂ ଅନ୍ୟ ଦୁଇଟି ସେପ୍ଟେମ୍ବର ୧୮ ତାରିଖରେ ପ୍ରେରିତ କରାଯାଇଥିଲା । ପରେ ସେପ୍ଟେମ୍ବର ୨୦ ଏବଂ ୨୨ ତାରିଖରେ ରାଜ୍ୟସଭା ତିନୋଟିଯାକ ଅଧ୍ୟାଦେଶ ପ୍ରେରିତ କରିଥିଲା । ଭାରତର ରାଷ୍ଟ୍ରପତି ଡିସେମ୍ବର ୨୮ ତାରିଖରେ ଅଧ୍ୟାଦେଶରେ ହସ୍ତାକ୍ଷର କରି ଅନୁମୋଦନ କରିଥିଲେ ।

## କୃଷକମାନଙ୍କ ଦାବି 
୨୦୨୦ ମସିହା ଡିସେମ୍ବର ୩ ତାରିଖରେ କୃଷକମାନେ ନିମ୍ନଲିଖିତ ଦାବି ଘୋଷଣା କରିଥିଲେ ।

* ତିନି ନୂଆ କୃଷି ଆଇନକୁ ହଟାଯାଉ ପ୍ରତ୍ୟାହାର କରାଯାଉ 
* ଏହି ଆଇନଗୁଡ଼ିକ ରଦ୍ଦ କକରାଯିବା ନିମନ୍ତେ ଲୋକ ସଭାରେ ଏକ ବିଶେଷ ଅଧିବେଶନ ଆୟୋଜନ କରାଯାଉ ।
* ପାରମ୍ପରିକ କ୍ରୟ ବ୍ୟବସ୍ଥାର ଜାରି ରହିବାପାଇଁ ଆଶ୍ୱାସନା ଦିଆଯାଉ 
* ସ୍ୱାମୀନାଥନ କମିଟିର ରିପୋର୍ଟ ଲାଗୁ କରାଯାଉ 
* କୃଷିଭିତ୍ତିକ ଉପଯୋଗ ନିମନ୍ତେ ଡିଜେଲର ମୂଲ୍ୟ ୫୦ ପ୍ରତିଶତ କମ କରାଯାଉ 
* ପୁଆଳ ଜଳାଇବା ଉପରେ ଥିବା ଜୋରିମାନା ଏବଂ ଦଣ୍ଡର ପ୍ରତ୍ୟାହାର 
* ପଞ୍ଜାବରେ ପୁଆଳ ଜଳାଇବା ପାଇଁ ଗିରଫ ହୋଇଥିବା କୃଷକଙ୍କୁ ମୁକ୍ତ କରାଯିବା 
* ବିଦ୍ୟୁତ ଅଧ୍ୟାଦେଶ ୨୦୨୦ର ପ୍ରତ୍ୟାହାର 
* କେନ୍ଦ୍ର ସରକାରଙ୍କଦ୍ୱାରା ରାଜ୍ୟ ମାମଲାରେ ଦଖଲ ନ ଦେବାର ଆଶ୍ୱାସନା 

## ଆନ୍ଦୋଳନ 
ଯଦିଓ ୨୦୨୦ ଅଗଷ୍ଟ ମାସରେ ତିନୋଟି କୃଷି ଅଧ୍ୟାଦେଶ ଆଗତ ହେବାପରେ ନିମ୍ନସ୍ତରୀୟ ଆନ୍ଦୋଳନମାନ ସଙ୍ଗଠିତ ହୋଇଥିଲା, ଆଇନଗୁଡ଼ିକ ଅନୁମୋଦିତ ହେବାପରେ ଅଧିକସଂଖ୍ୟକ କୃଷକ ଏବଂ କୃଷି ସଙ୍ଗଠନ ଏହାର ବିରୋଧରେ ଯୋଗ ଦେଇଥିଲେ । ସେପ୍ଟେମ୍ବର ୨୫ ତାରିଖରେ କୃଷି ସଙ୍ଗଠନ ସର୍ବଭାରତୀୟ ସ୍ତରରେ ବନ୍ଦ ଡ଼ାକରା ଦେଇଥିଲେ । ପଞ୍ଜାବ ଏବଂ ହରିୟାଣାରେ ଚାଲୁଥିବା ବଡ଼ଧରଣର ଆନ୍ଦୋଳନ ବ୍ୟତୀତ ଉତ୍ତରପ୍ରଦେଶ, କର୍ଣ୍ଣାଟକ, ତାମିଲନାଡୁ, ଓଡ଼ିଶା, କେରଳ ଆଦି ରାଜ୍ୟରେ ମଧ୍ୟ କୃଷକମାନେ ସ୍ୱର ଉତ୍ତୋଳନ କରିଥିଲେ ।
ଅକ୍ଟୋବରରେ ଆରମ୍ଭ ହୋଇଥିବା ଏହି ଆନ୍ଦୋଳନ କାରଣରୁ ପଞ୍ଜାବର ରେଳସେବା ଦୁଇମାସ ହେଲା ନିଲମ୍ବିତ କରାଇ ଦିଆଯାଇଛି । ନଭେମ୍ବର ୨୫ ତାରିଖ ପରେ ବିଭିନ୍ନ ରାଜ୍ୟର କୃଷକମାନେ ଦିଲ୍ଲୀ ଆଡ଼େ ଅଗ୍ରସିତ ହୋଇଥିଲେ । ରାସ୍ତାରେ ହରିୟାଣା ପୋଲିସ ଗୋଟିଏ ସମୂହ ଉପରେ ଲୁହବୁହା ଗ୍ୟାସ ଏବଂ ପାଣି ଟ୍ୟାଙ୍କ ପ୍ରୟୋଗ କରି ଅଟକେଇବାକୁ ଚେଷ୍ଟା କରିଥିଲେ ।

## ଆଧାର
ଅମ୍ବିକା (ମହାଭାରତ)

ହିନ୍ଦୁ ପୁରାଣ ମହାଭାରତର ବର୍ଣ୍ଣନା ଅନୁସାରେ **ଅମ୍ବିକା** ହେଉଛନ୍ତି କାଶୀରାଜାଙ୍କ କନ୍ୟା ତଥା ଅମ୍ବା ଏବଂ ଅମ୍ବାଳିକାଙ୍କ ଭଉଣୀ । 

ଅମ୍ବା, ଅମ୍ବିକା ଏବଂ ଅମ୍ବାଳିକାଙ୍କ ସ୍ୱୟଂବର ହେବାକୁ ଯାଉଥିଲା । ଭୀଷ୍ମ ଏହି ତିନି ରାଜକୁମାରୀଙ୍କ ସ୍ୱୟଂବର ବିଷୟରେ ଜାଣିଲେ ଏବଂ ତାଙ୍କ ସାବତ ଭାଇ ବିଚିତ୍ରବୀର୍ଯ୍ୟଙ୍କ ପାଇଁ ରାଜକୁମାରୀଙ୍କୁ ଜିତିବା ପାଇଁ ସ୍ୱୟଂବରକୁ ଯାଇଥିଲେ । ସେଠାରେ ପହଞ୍ଚିବା ପରେ ଭୀଷ୍ମ ରାଜକନ୍ୟାଙ୍କୁ ସାଥିରେ ନେଇଯିବାର ଇଚ୍ଛା ଘୋଷଣା କରନ୍ତେ ଏକତ୍ରିତ ହୋଇଥିବା ଅନ୍ୟା ରାଜାମାନେ ତାଙ୍କୁ ଅଟକାଇବାକୁ ଚେଷ୍ଠା କରିଥିଲେ । ଭୀଷ୍ମ ରାଜକୁମାରୀମାନଙ୍କୁ ତାଙ୍କ ରଥରେ ବାଧ୍ୟ କରି ବସାଇ ସେଠାରୁ ଚାଲିଆସିଲେ । ଭୀଷ୍ମଙ୍କ ସହ ଯେଉଁ ଯୁଦ୍ଧ ହେଲା ସେଥିରେ ଅନ୍ୟମାନେ ପରାସ୍ତ ହେଲେ । ଅମ୍ବାଙ୍କ ଭାବୀ ପତି ଶାଲ୍ୱ ରାଜକୁମାର ମଧ୍ୟ ଭୀଷ୍ମଙ୍କ ସହ ଯୁଦ୍ଧ କରି ପରାସ୍ତ ତଥା ଆହତ ହୋଇଥିଲେ । ତେବେ ଅମ୍ବାଙ୍କ ଅନୁରୋଧକ୍ରମେ ଭୀଷ୍ମ ତାଙ୍କ ଜୀବନ ରକ୍ଷା କରିଥିଲେ । ଅମ୍ବାଙ୍କ ନିଜ ଅଭିଳାଷ ବିଷୟରେ ଜାଣି ନ ଥିବାରୁ ଭୀଷ୍ମ ହସ୍ତିନାପୁରକୁ ଯାଇ ମାତା ସତ୍ୟବତୀଙ୍କ ସମ୍ମୁଖରେ ତିନି ରାଜକୁମାରୀଙ୍କୁ ଉପସ୍ଥାପନ କଲେ । ଅମ୍ବା ଭୀଷ୍ମ ଏବଂ ବ୍ରାହ୍ମଣ ପରିଷଦ ନିକଟକୁ ଯାଇ ପ୍ରକାଶ କରିଥିଲେ ଯେ ସେ ଏବଂ ଶାଲ୍ୱ ପରସ୍ପରକୁ ଭଲ ପାଉଛନ୍ତି ଏବଂ ସେ ତାଙ୍କୁ ସ୍ୱୟଂବରରେ ତାଙ୍କ ସ୍ୱାମୀ ଭାବରେ ବାଛିବାକୁ ଯାଉଛନ୍ତି । ଭୀଷ୍ମ ଏକଥା ଜାଣିବା ପରେ ସ୍ୱୀକାର କରିଛନ୍ତି ଯେ ତାଙ୍କର ଯୁକ୍ତି ଠିକ୍ ଏବଂ ତାଙ୍କୁ ସମ୍ମାନର ସହ ଶାଲ୍ୱଙ୍କ ନିକଟକୁ ପଠାଇଦେଇ ଅମ୍ବିକା ଏବଂ ଅମ୍ବାଳିକାଙ୍କୁ ବିଚିତ୍ରବୀର୍ଯ୍ୟଙ୍କ ସହ ବିବାହ କରାଇଥିଲେ ।

ସମୟକ୍ରମେ ବିଚିତ୍ରବୀର୍ଯ୍ୟ ଯକ୍ଷ୍ମା ରୋଗରେ ଆକ୍ରାନ୍ତ ହୋଇ ମୃତ୍ୟୁ ବରଣ କଲେ । ବିଚିତ୍ରବିର୍ଯ୍ୟଙ୍କ ଅକାଳ ମୃତ୍ୟୁ କାରଣରୁ ସେ ଦୁଇରାଣୀ ନିଃସନ୍ତାନ ରହିଗଲେ । ଭୀଷ୍ମ ପ୍ରଥମରୁ ବ୍ରହ୍ମଚର୍ଯ୍ୟ ବ୍ରତର ଶପଥ ନେଇଥିଲେ ଏବଂ ଏବେ ଦୁଇ ପୁତ୍ର, ଚିତ୍ରାଙ୍ଗଦ ତଥା ବିଚିତ୍ରବିର୍ଯ୍ୟଙ୍କ ଅକାଳ ମୃତ୍ୟୁ କାରଣରୁ କୁରୁବଂଶର ଏକ୍ଉ ତ୍ତରାଧୀକାରିର ଆବଶ୍ୟକତା ଥିଲା । ବିଚିତ୍ରବୀର୍ଯ୍ୟଙ୍କ ମୃତ୍ୟୁପରେ, ମା ସତ୍ୟବତୀ ତାଙ୍କର ପ୍ରଥମ ପୁତ୍ର ବେଦବ୍ୟାସଙ୍କୁ ଡକାଇ ପଠାଇଲେ । ଏହି ସମୟରେ ସତ୍ୟବତୀ ନିଜର ସବୁଠାରୁ ବଡ଼ପୁଅ ବେଦବ୍ୟାସଙ୍କୁ ମନେ ପକେଇଲେ ଏବଂ ଅମ୍ବିକା ଓ ଅମ୍ବାଳିକାଙ୍କର ଗର୍ଭାଧାନ କରାଇଥିଲେ । ଯେତେବେଳେ ବେଦବ୍ୟାସ ଅମ୍ବିକାଙ୍କ ସହ ପୁତ୍ରାର୍ଥେ ସମ୍ଭୋଗ କରୁଥିଲେ, ସେ ଲଜ୍ଜା ହେତୁ ଆଖି ବନ୍ଦ କରିଦେଲେ । ଏହି କାରଣରୁ ତାଙ୍କ ପୁଅ ଧୃତରାଷ୍ଟ୍ର  ଅନ୍ଧ ହୋଇ ଜନ୍ମ ହୋଇଥିଲେ । ସତ୍ୟବତୀ ଅମ୍ବାଳିକାଙ୍କୁ ନିର୍ଦ୍ଦେଶ ଦେଲେକି, ସେ ଅମ୍ବିକାଙ୍କ ପରି ନିଜ ଆଖି ବନ୍ଦ ନ କରନ୍ତୁ । ଯେତେବେଳେ ବେଦବ୍ୟାସ ଅମ୍ବାଳିକାଙ୍କ ସମ୍ମୁଖରେ ପ୍ରସ୍ତୁତ ହେଲେ ତ ଅମ୍ବାଳିକା ଲଜ୍ଜା କାରଣରୁ ହଳଦିଆ ପଡିଗଲେ ଏବଂ ଏହି କାରଣରୁ ଯେତେବେଳେ ତାଙ୍କ କୋଳରୁ ପାଣ୍ଡୁଙ୍କ ଜନ୍ମ ହେଲା, ସେତେବେଳେ ସେ ଜନ୍ମରୁ ହିଁ ଦଣ୍ଡିସି ରୋଗରେ ଗ୍ରସ୍ତ ଥିଲେ ।

ପ୍ରଥମ ପୁଅର ଜନ୍ମ ପରେ ଯେତେବେଳେ ଅମ୍ବିକା ପୁନଃ ଋତୁମତୀ ହେଲେ, ଏକ ସୁସ୍ଥ ପୁତ୍ର ଜନ୍ମ କରିବା ଆଶାରେ ସତ୍ୟବତୀ ପୁନର୍ବାର ଅମ୍ବିକାକୁ ବେଦବ୍ୟାସଙ୍କ ନିକଟକୁ ପଠାଇଲେ । ଏଥର ଅମ୍ବିକା କିନ୍ତୁ ଭୟ ବଶତଃ ନିଜର ଚାକରାଣୀକୁ ନିଜ ଭଳି ସଜାଇ ତାଙ୍କୁ ବେଦବ୍ୟାସଙ୍କ ନିକଟକୁ ପଠାଇଲେ । ତା’ପରେ ବେଦବ୍ୟାସଙ୍କ ସହ ସେହି ଚାକରାଣିଙ୍କ ସମ୍ବୋଗ କାରଣରୁ ବିଦୁର ଜନ୍ମ ହୋଇଥିଲେ, ଯାହାକୁ ଧୃତରାଷ୍ଟ୍ର ଏବଂ ପାଣ୍ଡୁଙ୍କ ଭାଇ କୁହାଯାଉଥିଲା । 

ପାଣ୍ଡୁଙ୍କ ମୃତ୍ୟୁ ପରେ ଅମ୍ବିକା ତାଙ୍କ ଶାଶୁ ସତ୍ୟବତୀ ଏବଂ ଭଉଣୀ ଅମ୍ବାଳିକାଙ୍କୁ ଜଙ୍ଗଲକୁ ନେଇ ବାକି ଦିନଗୁଡ଼ିକୁ ଆଧ୍ୟାତ୍ମିକ ଅବସରରେ ବିତାଇଲେ ।
## ଆଧାର 
ଶ୍ରେଣୀ:ମହାଭାରତର ଚରିତ୍ର
ଶୁଦ୍ଧସତ୍ତା ମିଶ୍ର

**ଶୁଦ୍ଧସତ୍ତା ମିଶ୍ର** (ଜନ୍ମ: ୦୯ ଜୁଲାଇ ୧୯୮୪) ଜଣେ ଓଡ଼ିଆ ଚିତ୍ରଶିଳ୍ପୀ ଓ ଆଇନଜୀବୀ ।

## ଜୀବନୀ 
### ପ୍ରାରମ୍ଭିକ ଜୀବନ 
ଶୁଦ୍ଧସତ୍ତା ମିଶ୍ର ଓଡ଼ିଶାର ଭୁବନେଶ୍ୱରରେ ୧୯୮୪ ମସିହା ଜୁଲାଇ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ମାତାଙ୍କ ନାମ ସଂଧ୍ୟାରାଣୀ ମିଶ୍ର ଓ ପିତାଙ୍କ ନାମ ରମାକାନ୍ତ ମିଶ୍ର ।

### ଶିକ୍ଷା 
ସେ ୨୦୦୦ ମସିହାରେ ବିଦ୍ୟାଳୟ ଶିକ୍ଷା ସମାପ୍ତ କରି ଫୁଲବାଣୀ ସରକାରୀ କଲେଜରେ ଭର୍ତ୍ତି ହୋଇଥିଲେ । ମହାବିଦ୍ୟାଳୟ ଶିକ୍ଷା ଲାଭ କରିବା ପରେ ସେ ୟୁନିଭରସିଟି ଆଇନ ମହାବିଦ୍ୟାଲୟ, ଭୁବନେଶ୍ୱରରୁ ଆଇନରେ ସ୍ନାତକ ତଥା ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ ।

### ଚିତ୍ରକଳା 
ସ୍କୁଲରେ ପଢୁଥିବା ସମୟରୁ ସେ ଚିତ୍ରକଳାରେ ଆଗ୍ରହୀ ଥିଲେ । ସେ ଅଙ୍କନରେ କୌଣସି ନିର୍ଦ୍ଦିଷ୍ଟ ଧାରାକୁ ଅନୁସରଣ କରନ୍ତି ନାହିଁ । ପାରମ୍ପରିକ କଳାର ଏକ ସ୍ୱତନ୍ତ୍ର ମାଧ୍ୟମ ଭାବେ କପଡ଼ା ଉପରେ ସେ ଚିତ୍ର ଆଙ୍କିଥାନ୍ତି । ଏତଦ୍‌ ବ୍ୟତୀତ ଶାଢ଼ୀ ଉପରେ ମଧ୍ୟ ସେ ଚିତ୍ରପଟ୍ଟ ଆଙ୍କିଥାନ୍ତି । 

ସେ ଭାଗ ନେଇ ଥିବା କିଛି ଉଲ୍ଲେଖନୀୟ ପ୍ରଦର୍ଶନୀ ମଧ୍ୟରୁ ଭୁବନେଶ୍ୱରସ୍ଥିତ ମଡ଼ର୍ଣ୍ଣ ଆର୍ଟ ଗ୍ୟାଲେରୀ ପରିସରରେ ଆୟୋଜିତ ୨୦୨୧ ଚିତ୍ରକଳା ପ୍ରଦର୍ଶନୀ ଓ ଧଉଳିରେ ଅନୁଷ୍ଠିତ ଆନ୍ତର୍ଜାତିକ କଳା ଶିବିର ଅନ୍ୟତମ ।

## ସମ୍ମାନ ଓ ପୁରସ୍କାର 
* "ମୋ ମାଟିର ମହକ ଫାଉଣ୍ଡେସନ ସମ୍ମାନ"-୨୦୨୧
* ଫେମିନା ଆଚିଭର୍‌ସ ଆୱାର୍ଡ-୨୦୨୫ (Excellence in Inspirational Painting)

## ଆଧାର 
ଶ୍ରେଣୀ:୧୯୮୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ
ଶ୍ରେଣୀ:ଚିତ୍ରଶିଳ୍ପୀ
ବସନ୍ତ କୁମାର ସିଂହ ଦଣ୍ଡପାଟ

**ବସନ୍ତ କୁମାର ସିଂହ ଦଣ୍ଡପାଟ** (୨୯ ମାର୍ଚ୍ଚ ୧୯୩୦ - ୧୮ ଜାନୁଆରୀ ୨୦୧୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୮୦ ଓ ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଣାଇ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ବସନ୍ତ ୧୯୩୦ ମସିହାର ମାର୍ଚ୍ଚ ୨୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଲୋକନାଥ ସିଂହ ଦଣ୍ଡପାଟ ଓ ପତ୍ନୀଙ୍କ ନାମ ପ୍ରଫୁଲ୍ଲ କୁମାରୀ ଦେବୀ ।

## ରାଜନୈତିକ ଜୀବନ 
ବସନ୍ତ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ ।

## ମୃତ୍ୟୁ 
ବସନ୍ତ ୨୦୧୭ ମସିହାର ଜାନୁଆରୀ ୧୮ ତାରିଖରେ ୮୬ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:୨୦୧୭ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ନେତ୍ରାନନ୍ଦ ବାରିକ

**ନେତ୍ରାନନ୍ଦ ବାରିକ**, ଜଣେ ସମ୍ବଲପୁରୀ ଗୀତିକାର, କଳା ନିର୍ଦ୍ଦେଶକ, ଅଭିନେତା ଓ କାଠ କଳା କାରିଗର ଥିଲେ । ସେ ଆକାଶବାଣୀର ଜଣେ ସ୍ୱୀକୃତିପ୍ରାପ୍ତ ଗୀତିକାର ମଧ୍ୟ ଥିଲେ । 

## ବ୍ୟକ୍ତିଗତ ଜୀବନ 
ନେତ୍ରାନନ୍ଦ ପୌରପାଳିକାରେ ଚାକିରୀ କରୁଥିଲେ । ତାଙ୍କର ୩ ପୁଅ ଓ ଗୋଟିଏ ଝିଅ ଅଛନ୍ତି ।

## ଚଳଚ୍ଚିତ୍ରରେ ଅଭିନୟ 
* ଶଲାବୁଢ଼ା - ୨୦୧୨ (କର୍ମୁ ଭୂମିକାରେ)
* ଶଲାବୁଢ଼ାର ବଦଲା 
* ଆଦିମ ବିଚାର - ୨୦୧୪
* ଭୂଖା - ୧୯୮୯ ( ଠାକୁରାଣୀ ଦେବୀ ଭୂମିକାରେ । ଅଭିନୟ ସହିତ ପ୍ରଡକ୍ସନ କଣ୍ଟ୍ରୋଲର ଓ ଗୀତିକାର )
* ପାହାଡ଼ର ଲୁହ - ୨୦୧୫
* ବଦଲା
* ପାର୍ବତୀଗିରି
* ଜୟ ଜଗନ୍ନାଥ - ୨୦୧୭

## ରଚିତ ଗୀତ 
* ଫଟାଇ ଖାଇଲି ବେଲ
* ସଜନୀ
* ମଚାନ ଉପରେ ବସିଛି
* ଗାଁ ମାଟିର ଶିରୀ ଶଲାବୁଢ଼ା
* କୁଇଲି ଝୁରୁଛେ ଗାଇଗାଇ
* ଶୁଭ ଲଗନେ ବର କଲେ ଗମନ

## ପ୍ରକାଶିତ ପୁସ୍ତକ 
* ତୁକୁଡ଼ା କାଁଚେ ଚାନ୍ଦ (କବିତା ସଂକଳନ)
* କୋଶଲୀ କଥାନୀ (କଥାନୀ ପୁସ୍ତକ)
* ଅରୁ କ୍ଷ (ନାଟକ)

## ଆଧାର 
ଶ୍ରେଣୀ:୨୦୨୦ ମୃତ୍ୟୁ
କାଠଫେଡ଼ା ପକ୍ଷୀ

**କାଠଫେଡ଼ା ପକ୍ଷୀ** (ଇଂରାଜୀ ଭାଷାରେ **Indian nuthatch**, ଜୀବବିଜ୍ଞାନ ନାମ *Sitta castanea*) ସିଟ୍ଟିଡାଏ ପରିବାରର ସଦସ୍ୟ ପକ୍ଷୀ । ପୂର୍ବେ ଏହି ପକ୍ଷୀକୁ ବାଦାମୀ-ପେଟ କାଠଫେଡ଼ା ପକ୍ଷୀ (‘‘chestnut-bellied nuthatch’’, ଜୀବବିଜ୍ଞାନ ନାମ ‘‘Sitta cinnamoventris’’) ସହ ମିଶାଇ ଗୋଟିଏ ପ୍ରଜାତି ଭାବେ ଚିହ୍ନଟ କରାଯାଉଥିଲା । ୨୦୦୫ ମସିହାର ଲେଖାରେ ରାସ୍ମୁସେନ୍ ଓ ଆଣ୍ଡର୍ଟନ୍ ଏହାକୁ ବାଦାମୀ-ପେଟ କାଠଫେଡ଼ା  ପକ୍ଷୀଙ୍କଠାରୁ ପୃଥକ୍ ପକ୍ଷୀ ବୋଲି କହିଥିଲେ ।

## ପରିବାସ ଓ ଭୌଗୋଳିକ ବ୍ୟାପ୍ତି 
ଭାରତୀୟ ଉପମହାଦେଶରେ ଭାରତ, ବଙ୍ଗଳାଦେଶ ଓ ନେପାଳ ପ୍ରଭୃତି ଦେଶରେ ଏହି ପକ୍ଷୀ ପରିଲକ୍ଷିତ ହୋଇଥାଏ । ଭାରତୀୟ କାଠଫେଡ଼ା ପକ୍ଷୀ (ପୂର୍ବଘାଟ ପର୍ବତମାଳାର *ପ୍ରାଟେରି* ଉପପ୍ରଜାତି ସହ) ମୁଖ୍ୟତଃ ଗଙ୍ଗା ନଦୀର ଦକ୍ଷିଣ ଦିଗରେ ଦେଖାଯାନ୍ତି । ତେରାଇ ଓ ଗାଙ୍ଗେୟ ସମତଳ ଭୂମିରୁ କେନ୍ଦ୍ରୀୟ ଭାରତ, ପୂର୍ବଘାଟ ପର୍ବତମାଳା, ସୁନ୍ଦରବନ ଓ କିଛି ମାତ୍ରାରେ ପଶ୍ଚିମଘାଟ ପର୍ବତମାଳାରେ ମଧ୍ୟ ଏହି ପକ୍ଷୀଙ୍କୁ ଦେଖିବାକୁ ମିଳେ ।

ଉପ-କ୍ରାନ୍ତୀୟ ଓ କ୍ରାନ୍ତୀୟ ଶୁଷ୍କ ଅରଣ୍ୟ, ଉପ-କ୍ରାନ୍ତୀୟ ଓ କ୍ରାନ୍ତୀୟ ଆର୍ଦ୍ର ଅରଣ୍ୟ, ଉପ-କ୍ରାନ୍ତୀୟ ଓ କ୍ରାନ୍ତୀୟ ଆର୍ଦ୍ର ପାର୍ବତ୍ୟ ଅରଣ୍ୟ ଏହି ପକ୍ଷୀର ପ୍ରାକୃତିକ ପରିବାସ ।

## ଗଠନ ଓ ବ୍ୟବହାର 
ପ୍ରାପ୍ତ ବୟସ୍କ ପକ୍ଷୀର ଶରୀରର ଦୈର୍ଘ୍ୟ ପ୍ରାୟ ୧୨ ସେଣ୍ଟିମିଟର ଏବଂ ଓଜନ ପାଖାପାଖି ୧୫ ଗ୍ରାମ । ଏହା ଏକ ଛୋଟ ହୃଷ୍ଟପୁଷ୍ଟ ପକ୍ଷୀ । ପିଠି ପଟ ପାଉଁଶିଆ ନୀଳ । ପିଠି ଉପରେ ଏକ କଳା ପଟି ଦାଗ ରହିଥାଏ । ଏହାର ଲାଞ୍ଜର ରଙ୍ଗ କଳା ଓ ଏହାର ପ୍ରାନ୍ତରେ ଧଳା ଚିହ୍ନ ରହିଥାଏ । ପାଉଁଶିଆ ପିଠି ଓ ବାଦାମୀ ପେଟ ବିଶିଷ୍ଟ ଭାରତୀୟ ଉପଦ୍ୱୀପର ଏହା ଏକମାତ୍ର କାଠଫେଡ଼ା ପ୍ରଜାତି । ଏହାର ଥଣ୍ଟଟି ଛୋଟ । ଏହାର କପାଳରେ କଳା ଉପରେ ଧଳା ପର ରହିଥାଏ । କାଠଫେଡ଼ାର ତଳିପେଟ ଅବସନ୍ନ ହଳଦି ରଙ୍ଗର । 

କାଠଫେଡ଼ା ପକ୍ଷୀଙ୍କଠାରେ ସାମାଜିକ ବ୍ୟବହାର ପରିଲକ୍ଷିତ ହୋଇଥାଏ । ନିଜ ଜାତିର ପକ୍ଷୀଙ୍କ ସହ ଯୁଗଳରେ କିମ୍ବା ଅନ୍ୟ ପ୍ରଜାତିର ପକ୍ଷୀଙ୍କ ସହ ଏମାନେ ମିଶି ବୁଲିବା ଦେଖାଯାଏ । ବିଭିନ୍ନ ପୋକଜୋକ, ଭୂଇଁ କଙ୍କଡ଼ା, ଶସ୍ୟ, ଜନ୍ଦା ପିମ୍ପୁଡ଼ି, ଗୋବରା ପୋକ, ମଞ୍ଜି ଇତ୍ୟାଦି ଏମାନଙ୍କର ମୁଖ୍ୟ ଆହାର ।   

## ପ୍ରଜନନ 
ଫେବୃଆରୀରୁ ଜୁଲାଇ ଏମାନଙ୍କ ପ୍ରଜନନ ଋତୁ । ଗଛର ଖୋପ ଓ କୋରଡ଼ ଦେଖି ଏମାନେ ଘାସ, ପତ୍ର ଓ ଡାଙ୍ଗ ବ୍ୟବହାର କରି ନିଜର ବସା ବାନ୍ଧିଥାନ୍ତି । ମାଈ କାଠଫେଡ଼ା ଏକା ଥରକେ ୪ରୁ ୫ ଗୋଟି ଅଣ୍ଡା ଦେଇଥାଏ । ଗୋଲାପୀ ରଙ୍ଗର ଅଣ୍ଡା ଗୁଡ଼ିକରେ ଲାଲ୍ ଛିଟଦାଗ ରହିଥାଏ । ଉଭୟ ଅଣ୍ଡିରା ଓ ମାଈ କାଠଫେଡ଼ା ବସା ଗଢ଼ିବା, ଅଣ୍ଡା ଉଷୁମାଇବା ଓ ଶାବକଙ୍କ ଲାଳନପାଳନ ଦାୟିତ୍ୱ ବହନ କରିଥାନ୍ତି । 

## ଆଧାର 
ଶ୍ରେଣୀ:ଏସୀୟ ପକ୍ଷୀ
କୁଜି ବାଟହଣା ପକ୍ଷୀ

**କୁଜି ବାଟହଣା ପକ୍ଷୀ** (ଇଂରାଜୀ ଭାଷାରେ **small pratincole** ବା **little pratincole** ବା **small Indian pratincole**, ଜୀବବିଜ୍ଞାନ ନାମ *Glareola lactea*) ଏକ କ୍ଷୁଦ୍ରାକାର ପକ୍ଷୀ ଯାହା ଗ୍ଲେରିଓଲିଡାଏ ପରିବାରର ସଦସ୍ୟ । ଏହି ପକ୍ଷୀମାନେ ଜଳାଶୟ ନିକଟରେ ବସବାସ କରିଥାନ୍ତି ।

## ଭୌଗୋଳିକ ବିତରଣ 
ଭାରତ, ପଶ୍ଚିମ ପାକିସ୍ତାନ, ବଙ୍ଗଳାଦେଶ, ବ୍ରହ୍ମଦେଶ, ଲାଓସ, କାମ୍ବୋଡିଆ, ଶ୍ରୀଲଙ୍କା ଓ ଥାଇଲାଣ୍ଡ ପ୍ରଭୃତି ଦେଶରେ ଏହି ପକ୍ଷୀ ମୂଳ ନିବାସୀ ଓ ସେଠାରେ ନିଜ ବଂଶ ବିସ୍ତାର କରି ଆସୁଛନ୍ତି । ଡିସେମ୍ବରରୁ ନେଇ ମାର୍ଚ୍ଚ ମାସ ପର୍ଯ୍ୟନ୍ତ ଏମାନଙ୍କ ପ୍ରଜନନ ଋତୁ । ଏମାନେ ସମୁଦ୍ର ଓ ହ୍ରଦ ଇତ୍ୟାଦି ଜଳାଶୟ ତଟର ଗୋଡ଼ିପୂର୍ଣ୍ଣ ମାଟିରେ କିମ୍ବା ବାଲି ପଠାରେ ୨ରୁ ୪ ଗୋଟି ଅଣ୍ଡା ଦିଅନ୍ତି । ଭାରତରେ ଉତ୍ତର କର୍ଣ୍ଣାଟକର ହେମବତୀ ନଦୀ ତଟରେ ଓ ରାଇଚୁର ଅଞ୍ଚଳରେ ଏମାନେ ପ୍ରତିବର୍ଷ ପ୍ରଜନନ କରୁଥିବା ଲିପିବଦ୍ଧ କରାଯାଇଥିଲା ।) ଉତ୍ତର କେରଳର କନ୍ନୁର୍ ଅଞ୍ଚଳରେ ମଧ୍ୟ ଏମାନେ ପ୍ରତିବର୍ଷ ପ୍ରଜନନ କରୁଥିବା ବିଷୟ ଜଣା ପଡ଼ିଥିଲା ।

କୁଜି ବାଟହଣା ପକ୍ଷୀର ଶରୀର ମାତ୍ର ୧୬.୫-୧୮.୫ ସେଣ୍ଟିମିଟର ଦୀର୍ଘ । ଖୋଲା ଥିବା ବେଳେ ଦୁଇ ଡେଣାର ପ୍ରଶସ୍ତି ପ୍ରାୟ ୪୨-୪୮ ସେଣ୍ଟିମିଟର । ଅତି ଛୋଟ ଆକାରର ହୋଇଥିବାରୁ କୁଜି ବାଟହଣାକୁ ଦେଖିଲେ ବେଳେବେଳେ ଚଟିଆ ବା ଗିଳାପକ୍ଷୀ ବୋଲି ଭ୍ରମ ସୃଷ୍ଟି ହୁଏ ।  

## ବିବରଣୀ 
କୁଜି ବାଟହଣାର ଗୋଡ଼ଗୁଡ଼ିକ ଓ ଲାଞ୍ଜ ଛୋଟ । ଏହାର ଡେଣା ଲମ୍ବା ଓ ମୁନିଆ । ଉଡ଼ନ୍ତା ଅବସ୍ଥାରେ ଖାଇବା ପାଇଁ ଏହାର ଛୋଟ ଥଣ୍ଟ ଅତ୍ୟନ୍ତ ଉପଯୋଗୀ ହୋଇଥାଏ । ଏହାର ଦେହର ରଙ୍ଗ ଅବସନ୍ନ ପାଉଁଶିଆ ରଙ୍ଗର ହୋଇଥିବାରୁ ଏହାର ଜୀବବିଜ୍ଞାନ ନାମରେ *ଲାକ୍ଟିଆ (lacteal)* – ଅର୍ଥାତ୍ “ଦୁଧିଆ” ଶବ୍ଦ ବ୍ୟବହୃତ ହୋଇଛି । ଏହାର ମୁଣ୍ଡର ଉପର ପଟ ମାଟିଆ ରଙ୍ଗର ।  

ଏହି ପକ୍ଷୀର ପ୍ରାଥମିକ ଡେଣାପର କଳା ରଙ୍ଗର । ଡେଣା ଉପର ପଟ ପାଉଁଶିଆ ରଙ୍ଗର । ଡେଣାର ତଳ ପଟେ କଳା ଓ ଧଳା ଗାର ରହିଥାଏ । ଡେଣାର ଭିତର ପଟର ପର ମୁଖ୍ୟତଃ କଳା ରଙ୍ଗର । ଏହାର ଲାଞ୍ଜରେ ଧଳା ପର ଥାଏ ଓ ଲାଞ୍ଜର ଅଗଟି କଳା ରଙ୍ଗର ହୋଇଥାଏ । ଏହାର ପେଟ ଧଳା ରଙ୍ଗର ହୋଇଥାଏ ।

## ପରିସଂସ୍ଥା 
କୁଜି ବାଟହଣା ପକ୍ଷୀର ଏକ ବୈଚିତ୍ର୍ୟ ଏହି ଯେ – ଯଦିଓ ଏହି ପକ୍ଷୀ ୱେଡର୍ (ଜଳାଶୟ ତଟବର୍ତ୍ତୀ ପକ୍ଷୀ) ଶ୍ରେଣୀରେ ପରିଗଣିତ ହୁଏ, କିନ୍ତୁ ଅନ୍ୟ ଗିଳାପକ୍ଷୀଙ୍କ ପରି ଏହା ନିଜର ଅଧିକାଂଶ ଶିକାର ଉଡ଼ନ୍ତା ଅବସ୍ଥାରେ କରିଥାଏ । ଏମାନେ ଭୂମି ଉପରେ ବୁଲି ମଧ୍ୟନିଜର ଆହାର ଖୋଜିବା ଦେଖାଯାଏ ।

ଖୋଲା ଅଞ୍ଚଳରେ ଏହି ପକ୍ଷୀ ଅଧିକ ବିଚରଣ କରନ୍ତି । ସନ୍ଧ୍ୟା ସମୟରେ ପାଣି ନିକଟରେ ଏମାନେ ନିଜର ଶିକାର ଖୋଜି ବୁଲୁଥିବା ଦେଖାଯାଏ ।

## ଚିତ୍ର ଗ୍ୟାଲେରି 

Small Pratincole - Nest.JPG|କୁଜି ବାଟହଣା ବସା
Small Pratincole - Chick.JPG|କୁଜି ବାଟହଣା ପକ୍ଷୀ ଶାବକ
SL Bundala NP asv2020-01 img17.jpg|ଶ୍ରୀଲଙ୍କାର ବୁନ୍ଦାଲା ଜାତୀୟ ଉଦ୍ୟାନର ଏକ କୁଜି ବାଟହଣା

## ଆଧାର 
ଶ୍ରେଣୀ:ଏସୀୟ ପକ୍ଷୀ
ରଣପା ଚଢ଼େଇ

**ରଣପା ଚଢ଼େଇ** ବା **ଟିହାଲି ପକ୍ଷୀ** (ଇଂରାଜୀରେ **black-winged stilt**, ଜୀବବିଜ୍ଞାନ ନାମ *Himantopus himantopus*) ଲମ୍ବା ଗୋଡ଼ବିଶିଷ୍ଟ ପକ୍ଷୀ ପ୍ରଜାତି ଯେଉଁମାନେ ଜଳାଶୟମାନଙ୍କ ନିକଟରେ ବିଚରଣ କରିଥାନ୍ତି । ଏମାନେ ଏଭୋସେଟ୍ ଓ ଷ୍ଟିଲ୍‍ଟ୍ ପରିବାରର ପକ୍ଷୀ । ପୂର୍ବେ ହିମାଣ୍ଟୋପସ୍ ହିମାଣ୍ଟୋପସ୍ (*H. himantopus*) ବୈଜ୍ଞାନିକ ନାମ ସବୁ ପ୍ରକାରର ରଣପା ପକ୍ଷୀଙ୍କୁ ସାମୁହିକ ଭାବେ ବୁଝାଉଥିଲା । କିନ୍ତୁ ବର୍ତ୍ତମାନ ଏହି ବୈଜ୍ଞାନିକ ନାମ ୟୁରୋ-ସାଇବେରୀୟ ଏବଂ ଆଫ୍ରିକାରେ ବ୍ୟାପ୍ତ ରଣପା ପକ୍ଷୀ ପ୍ରଜାତିକୁ ବୁଝାଉଛି । ଏହି ଅଞ୍ଚଳର ରଣପା ପକ୍ଷୀମାନଙ୍କୁ ପୂର୍ବେ ହିମାଣ୍ଟୋପସ୍ ହିମାଣ୍ଟୋପସ୍‍ର ମୁଖ୍ୟ ଉପପ୍ରଜାତି ଭାବେ ଅଭିହିତ କରାଯାଉଥିଲା । ହିମାଣ୍ଟୋପସ୍ ନାମଟିର ଉତ୍ସ ଗ୍ରୀକ୍ ଭାଷାରୁ । ଏହାର ଗ୍ରୀକ୍ ଅର୍ଥ ହେଉଛି "ଫିତା ଗୋଡ଼" ବା "ଦଉଡ଼ି ଗୋଡ଼" ।

## ପରିସଂସ୍ଥା ଓ ସଂରକ୍ଷଣ ସ୍ଥିତି 
ଅଗଭୀର ହ୍ରଦ, ପୋଖରୀ, ଗାଡ଼ିଆ ଏବଂ ସନ୍ତସନ୍ତିଆ ଅଞ୍ଚଳ ଏହି ପକ୍ଷୀଙ୍କ ପ୍ରଜନନ କ୍ଷେତ୍ର । ଶୀତ ଦେଶର ରଣପା ଚଢ଼େଇମାନେ ଶୀତ ଦିନରେ ସମୁଦ୍ର ଉପକୂଳକୁ ପ୍ରବାସ ପାଇଁ ଚାଲିଯାନ୍ତି । ଉଷ୍ମ ଜଳବାୟୁ ଅଞ୍ଚଳର ରଣପା ପକ୍ଷୀ ପ୍ରାୟ ପ୍ରବାସ କରନ୍ତି ନାହିଁ କିମ୍ବା ଅଳ୍ପ ଦୂରତା ମଧ୍ୟରେ ପ୍ରବାସ କରନ୍ତି । ଉତ୍ତର ୟୁରୋପରେ ରଣପା ଚଢ଼େଇ ବସନ୍ତ ଋତୁରେ ନିଜ ପରିବାସରୁ ଆହୁରି ଉତ୍ତରକୁ ଯାଉଥିବା ଓ ପ୍ରଜନନ କରୁଥିବା ଦେଖାଯାଇଛି । ବ୍ରିଟେନରେ ୧୯୮୭ରେ ରଣପା ଚଢ଼େଇ ଯୁଗଳଙ୍କ ମିଳନ ଓ ପ୍ରଜନନ ବିଷୟ ଲିପିବଦ୍ଧ କରାଯାଇଥିଲା । ୨୦୧୭ରେ ଦକ୍ଷିଣ ଇଂଲଣ୍ଡରେ ୧୩ଟି ରଣପା ପକ୍ଷୀ ଶାବକ ଜନ୍ମ ହେବା ବିଷୟ ଉଲ୍ଲିଖିତ ହୋଇଛି ।

ଏହି ପକ୍ଷୀ ପାଣିରୁ କିମ୍ବା ବାଲିରୁ ନିଜର ଆହାର ଖୋଜି ଖାଇଥାଏ । ଏମାନେ ମୁଖ୍ୟତଃ ପୋକଯୋକ, ଗେଣ୍ଡା ଆଦି ଜୀବ ଖାଆନ୍ତି ।

ଜଳାଶୟ ନିକଟସ୍ଥ ଭୂମିରେ ଏକ ଉନ୍ମୁକ୍ତ ସ୍ଥାନରେ ଏମାନେ ନିଜର ବସା ତିଆରି କରନ୍ତି । ରଣପା ପକ୍ଷୀ ସଂଘବଦ୍ଧ ହୋଇ ଏବଂ ବେଳେବେଳେ ଅନ୍ୟ ପକ୍ଷୀଙ୍କ ସହ ମିଶି ରହିବା ଦେଖାଯାଏ । 

ରଣପା ପକ୍ଷୀ ପାଇଁ *ଆଫ୍ରିକୀୟ-ୟୁରେସୀୟ ପ୍ରବାସୀ ଜଳପକ୍ଷୀ ସଂରକ୍ଷଣ ଚୁକ୍ତି*ର (Agreement on the Conservation of African-Eurasian Migratory Waterbirds) ନିୟମାବଳୀ ପ୍ରଯୁଜ୍ୟ ।

## ଚିତ୍ର ଗ୍ୟାଲେରି 

Himantopus himantopus fledgling-pjt-2.jpg|ଭେନିସ୍, ଇଟାଲୀ
Black Winged Stilt Chick.jpg|ପର୍ଥ ଚିଡ଼ିଆଘର, ଅଷ୍ଟ୍ରେଲିଆ
Black-winged stilt (Himantopus himantopus) immature.jpg|କାଜିଙ୍ଗା ଚ୍ୟାନେଲ୍, ଉଗାଣ୍ଡା
Himantopus himantopus P5150181.jpg|କିଶୋରାବସ୍ଥାରେ ରଣପା ପକ୍ଷୀ
Himantopus himantopus-pjt.jpg|ଉଡ଼ୁଥିବା ରଣପା ଚଢ଼େଇ
Black-winged stilts in flight.jpg|ଉଡ଼ୁଥିବା ରଣପା ଚଢ଼େଇ ଦଳ
Blackwingstilt.jpg|ପାଣିରେ ପଶିଥିବା ରଣପା ଚଢ଼େଇ (ପଶ୍ଚିମ ଭାରତ)
At Basai Dhankot, India on 20th Nov 16 with Canon 550D by Sumita Roy Dutta Bird image9.jpg|ବସାଇ ଆର୍ଦ୍ରଭୂମିରେ (ଭାରତ) ଉଡ଼ୁଥିବା ରଣପା ପକ୍ଷୀ

## ଆଧାର 
## ଆହୁରି ପଢ଼ନ୍ତୁ 
* 

## ଅନ୍ୟାନ୍ୟ ଲିଂକ୍ 
* 
* Black-winged Stilt species text in The Atlas of Southern African Birds.
* Ageing and sexing (PDF; 2.7 MB) by Javier Blasco-Zumeta & Gerd-Michael Heinze
* 
* 

ଶ୍ରେଣୀ:ପକ୍ଷୀ
ହୁଟୁମା ପକ୍ଷୀ

**ହୁଟୁମା ପକ୍ଷୀ** (ଇଂରାଜୀ ଭାଷାରେ **watercock** ବା ପାଣିଗଞ୍ଜା, ଜୀବବିଜ୍ଞାନ ନାମ *Gallicrex cinerea*) ଏକ ଜଳ ପକ୍ଷୀ । ଏହି ପକ୍ଷୀ ରାଲିଡାଏ ପରିବାରର । ଏହି ପକ୍ଷୀ ଏକ ସ୍ୱତନ୍ତ୍ର ପ୍ରଜାତି ***ଗ୍ୟାଲିକ୍ରେକ୍ସ (Gallicrex)*** ଭାବେ ଗଣା ଓ ନିଜ ପ୍ରଜାତିର ଏହା ଏକମାତ୍ର ପକ୍ଷୀ । ପୂର୍ବେ ଏମାନଙ୍କୁ ମାଣ୍ଡିଆ ଖାଇ ପକ୍ଷୀଙ୍କ ସମ୍ପର୍କୀୟ ବୋଲି ଭୁଲ ଧାରଣା ରହିଥିଲା । ପରିପକ୍ୱ ବୟସର ଅଣ୍ଡିରା ହୁଟୁମା ଅନେକାଂଶରେ ମାଣ୍ଡିଆ ଖାଇ ପକ୍ଷୀ ପରି ଦେଖାଯାଇଥାଏ । ପରେ ଏମାନଙ୍କୁ ଏନିଗ୍ମେଟୋଲିମ୍ନାସ୍, ଆମୌରୋର୍ଣ୍ଣିସ୍, ହିମାଣ୍ଟୋର୍ଣ୍ଣିସ୍ ଏବଂ ମେଗାକ୍ରେକ୍ସ ଏସୀୟ ପକ୍ଷୀ ପ୍ରଜାତିଙ୍କ ସହିତ ମିଶାଇ ଏକ ଭିନ୍ନ ଶ୍ରେଣୀରେ ଅନ୍ତର୍ଭୁକ୍ତ କରାଗଲା ।

ଦକ୍ଷିଣ ଏସିଆର ଭାରତ, ପାକିସ୍ତାନ, ଶ୍ରୀଲଙ୍କାରୁ ନେଇ ଉତ୍ତରକୁ ଚୀନର ଦକ୍ଷିଣାଂଶ, କୋରିଆ, ଜାପାନ ଓ ଦକ୍ଷିଣ-ପୂର୍ବକୁ ଫିଲିପାଇନ୍ସ ଏବଂ ଇଣ୍ଡୋନେସିଆ ପ୍ରଭୃତି ଦେଶର ସନ୍ତସନ୍ତିଆ ଅଞ୍ଚଳ ଏହି ପକ୍ଷୀଙ୍କ ପରିବାସ ଓ ପ୍ରଜନନ କ୍ଷେତ୍ର । ସନ୍ତସନ୍ତିଆ ଭୂମିରେ ଜାତ ଉଦ୍ଭିଦମାନଙ୍କ ମଧ୍ୟରେ ଏକ ଅପେକ୍ଷାକୃତ ଶୁଷ୍କ ସ୍ଥାନ ଖୋଜି ହୁଟୁମା ପକ୍ଷୀ ବସା ବାନ୍ଧେ ଓ ସେଥିରେ ୩-୬ଟି ଅଣ୍ଡା ଦେଇଥାଏ । ଏହି ପକ୍ଷୀମାନେ ମୁଖ୍ୟତଃ ନିଜ ଅଞ୍ଚଳର ମୂଳ ନିବାସୀ ପକ୍ଷୀ ଓ ପ୍ରାୟତଃ ଅନ୍ୟ ଦେଶରେ ପ୍ରବାସ କରନ୍ତି ନାହିଁ ।  

ଏହି ପକ୍ଷୀର ଶରୀରର ଗଠନ ଏପରି ଯେ ଏହାର ଦୁଇ ପାର୍ଶ୍ୱ ଅଧିକ ବାହାରି ନଥାଏ ଓ ତେଣୁ ଏହା ସହଜରେ ଜଳଜ ଉଦ୍ଭିଦ ଓ ଘାସମାନଙ୍କ ମଧ୍ୟରେ ଚାଲି ଯାଇପାରେ । ହୁଟୁମାର ପାଦ ଆଙ୍ଗୁଠି ଲମ୍ବାଳିଆ ଓ ଲାଞ୍ଜଟି ଛୋଟ ।

ପ୍ରାପ୍ତବୟସ୍କ ଅଣ୍ଡିରା ହୁଟୁମା ପକ୍ଷୀ ପ୍ରାୟ ୪୩ ସେଣ୍ଟିମିଟର (୧୭ ଇଞ୍ଚ) ଲମ୍ବା ଓ ଏହାର ଓଜନ ୪୭୬ରୁ ୬୫୦ ଗ୍ରାମ୍ ପର୍ଯ୍ୟନ୍ତ ହୋଇଥାଏ । ଅଣ୍ଡିରା ପକ୍ଷୀର ଦେହ କଳା ଓ ପାଉଁଶିଆ ମିଶା ରଙ୍ଗର ହୋଇଥିବା ବେଳେ ଥଣ୍ଟର ମୂଳ, ମୁଣ୍ଡର ଚୂଳ ଆଦି ଲାଲ୍ ରଙ୍ଗର ହୋଇଥାଏ । କିଶୋରାବସ୍ଥାରେ ଥିବା ଅଣ୍ଡିରା ପକ୍ଷୀଙ୍କ ରଙ୍ଗ ଖଇରିଆ ଓ ବୟସ ବଢ଼ିବା ସହିତ ଶରୀରର ରଙ୍ଗ କ୍ରମଶଃ କଳା ହୁଏ । ଏମାନଙ୍କ ଥଣ୍ଟ ହଳଦିଆ ରଙ୍ଗର ଏବଂ ଗୋଡ଼ଗୁଡ଼ିକ ଈଷତ ହଳଦିଆ ।    

ମାଈ ହୁଟୁମା ପକ୍ଷୀ ଅଣ୍ଡିରାଠାରୁ ଆକାରରେ କ୍ଷୁଦ୍ରତର ହୋଇଥାଏ । ମାଈ ପକ୍ଷୀ ୩୬ ସେଣ୍ଟିମିଟର (୧୪ ଇଞ୍ଚ) ପର୍ଯ୍ୟନ୍ତ ଲମ୍ବା ହୁଏ ଓ ଏହାର ଓଜନ ୨୯୮-୪୩୪ ଗ୍ରାମ୍ ମଧ୍ୟରେ ହୋଇଥାଏ । ମାଈ ପକ୍ଷୀର ଶରୀରର ଉପରାଂଶ ଗାଢ଼ ମାଟିଆ ଓ ନିମ୍ନାଂଶ ଫିକା ମାଟିଆ ରଙ୍ଗର ହୋଇଥାଏ । ମାଈ ପକ୍ଷୀର ଦେହରେ ଗାଢ଼ ରଙ୍ଗର କାତି ବା ଛିଟ ଦାଗ ରହିଥାଏ । ଏମାନଙ୍କ ଥଣ୍ଟ ହଳଦିଆ ଓ ଗୋଡ଼ ଶାଗୁଆ ରଙ୍ଗର । ପକ୍ଷୀ ଶାବକମାନେ କଳା ରଙ୍ଗର ହୋଇଥାନ୍ତି ।  

ଅଗଭୀର ପାଣି, ପଙ୍କ ଓ କାଦୁଅରେ ଏହି ପକ୍ଷୀ ଥଣ୍ଟରେ ଖୋଜି ଖୋଜି ନିଜ ଖାଦ୍ୟ ବାହାର କରନ୍ତି । ଏମାନେ ମୁଖ୍ୟତଃ ମାଛ, ମଞ୍ଜି ଓ ପୋକଜୋକ ଆହରଣ କରିଥାନ୍ତି । ଖାଦ୍ୟ ସନ୍ଧାନରେ ଏମାନେ ଭୂମି ଉପରେ ଘୁରି ବୁଲୁଥିବା ମଧ୍ୟ ଦେଖାଯାଏ ।  

ହୁଟୁମା ପକ୍ଷୀ ଅତି ଗୋପନୀୟ ଭାବେ ଜୀବନଯାପନ କରେ ଏବଂ ବହୁତ କମ ସମୟରେ ବାହାରକୁ ବାହାରିଥାଏ । ହୁଟୁମା ପକ୍ଷୀ ଗୋଧୂଳି ଓ ଭୋର ସମୟରେ ଅଧିକ ରାବିଥାନ୍ତି ।

## ଚିତ୍ର ଗ୍ୟାଲେରି 

File:Water Cock in flight.jpg|ଉଡ଼ନ୍ତା ଅବସ୍ଥାରେ ହୁଟୁମା ପକ୍ଷୀ
File:Water Cock SJ.jpg|ହୁଟୁମା ପକ୍ଷୀର ପଶ୍ଚାତ ଭାଗ
File:Watercock_(Gallicrex_cinerea).jpg|କିଶୋରାବସ୍ଥାରେ ହୁଟୁମା ପକ୍ଷୀ
File:Watercock Gallicrex cinerea Female by Dr Raju Kasambe DSCN5823 (10).jpg|ମାଈ ହୁଟୁମା ପକ୍ଷୀ

## ଆଧାର 
* *Birds of India* by Grimmett, Inskipp and Inskipp, 

ଶ୍ରେଣୀ:ପକ୍ଷୀ
ଦୟାନିଧି କିଷାନ

**ଦୟାନିଧି କିଷାନ** (୨୦ ମଇ ୧୯୫୧ - ୧୮ ଫେବୃଆରୀ ୨୦୧୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଣାଇ ବିଧାନ ସଭା ନିର୍ବାଚନ ମଣ୍ଡଳୀରୁ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଦୟାନିଧି ୧୯୫୧ ମସିହାର ମଇ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପୂର୍ଣ୍ଣଚନ୍ଦ୍ର କିଷାନ ଓ ପତ୍ନୀଙ୍କ ନାମ ପ୍ରେମଶିଲା କିଷାନ ।

## ରାଜନୈତିକ ଜୀବନ 
ଦୟାନିଧି ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଦୟାନିଧି ୨୦୧୫ ମସିହାର ଫେବୃଆରୀ ୧୮ ତାରିଖରେ ୬୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:୨୦୧୫ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଭି. ସୀତାରାମୟା

**ଭି. ସୀତାରାମୟା** (ମୃତ୍ୟୁ: ୫ ଫେବୃଆରୀ ୧୯୮୯) ଜଣେ ଓଡ଼ିଆ ରାଜନୀତିଜ୍ଞା ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
ସୀତାରାମୟା ନିର୍ଦ୍ଦଳୀୟ ରାଜନୀତିଜ୍ଞା ଭାବରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ସୀତାରାମୟା ୧୯୮୯ ମସିହାର ଫେବୃଆରୀ ମାସ ୫ ତାରିଖରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୮୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ଗାନ୍ଧାରୀ (ମହାଭାରତ)

**ଗାନ୍ଧାରୀ** (ସଂସ୍କୃତ: गांधारी) ହିନ୍ଦୁ ମହାକାବ୍ୟ ମହାଭାରତର ଏକ ପ୍ରମୁଖ ଚରିତ୍ର । ସେ ଗାନ୍ଧାର ଦେଶର ରାଜକୁମାରୀ ଏବଂ ହସ୍ତିନାପୁରର ଅନ୍ଧ ରାଜା ଧୃତରାଷ୍ଟ୍ରଙ୍କ ପତ୍ନୀ ଏବଂ କୌରବ କୁଳ କୁହାଯାଉଥିବା ଏକଶତ ପୁତ୍ର ତଥା ଗୋଟିଏ କନ୍ୟାର ଜନନୀ ।

## ପୌରାଣିକ ଗାଥା 
ଗାନ୍ଧାରୀ, ଗାନ୍ଧାର ଦେଶର ରାଜା ସୁବଳଙ୍କ କନ୍ୟା । ଜଣେ ଝିଅ ଭାବେ ଗାନ୍ଧାରୀ ତାଙ୍କର ଧର୍ମ ଏବଂ ଗୁଣବତ୍ତା ପାଇଁ ଜଣାଶୁଣା ଥିଲେ । ସେ ଶକୁନିଙ୍କ ଭଉଣୀ ଥିଲେ ।

ବିବାହ ପୂର୍ବରୁ ସେ ଭଗବାନ ଶିବଙ୍କୁ କଠୋର ତପଦ୍ୱାରା ସନ୍ତୁଷ୍ଟ କରି ଏକଶତ ପୁତ୍ରର ଜନନୀ ହେବା ବର ପ୍ରାପ୍ତ ହୋଇଥିଲେ । ତେବେ, ଗାନ୍ଧାରୀଙ୍କର ଏଭଳି ବର ଲାଭ କରିବାର ପ୍ରକୃତ କାରଣ ଜଣା ପଡିନାହିଁ । । ତେବେ ଭୀଷ୍ମ ଗାନ୍ଧାରୀଙ୍କୁ କୁରୁ ରାଜ୍ୟର ବଡ଼ ବୋହୂ ଭାବରେ ବାଛିବାର ଏକ ମୁଖ୍ୟ କାରଣ ହୋଇପାରେ ଯେ ଗାନ୍ଧାରୀଙ୍କ ଏହି ବରପ୍ରାପ୍ତି ଯୋଗୁଁ କୁରୁକୁଳର ସିଂହାସନ ଉତ୍ତରାଧିକାରୀ ବିହୀନ ହୋଇ ଖାଲି ରହିବାର ଚିନ୍ତାରୁ ସେ ମୁକ୍ତ ହୋଇଥିଲେ ।

ଗାନ୍ଧାରୀଙ୍କ ବିବାହ କୁରୁ ରାଜ୍ୟର ଜ୍ୟେଷ୍ଠ ରାଜକୁମାର ଧୃତରାଷ୍ଟ୍ରଙ୍କ ସହ ହୋଇଥିଲା । ମହାଭାରତରେ ତାଙ୍କୁ ଏକ ସୁନ୍ଦର ଏବଂ ଗୁଣବତ୍ତା ନାରୀ ଏବଂ ଅତି ଉତ୍ସର୍ଗୀକୃତ ପତ୍ନୀ ଭାବରେ ଚିତ୍ରଣ କରାଯାଇଛି । ଏହି ବିବାହ ଭୀଷ୍ମଙ୍କଦ୍ୱାରା ଆୟୋଜନ କରାଯାଇଥିଲା । ଯେତେବେଳେ ଗାନ୍ଧାରୀ ଜାଣିବାକୁ ପାଇଲେ ଯେ ତାଙ୍କ ସ୍ୱାମୀ ଅନ୍ଧ ହୋଇ ଜନ୍ମ ହୋଇଛନ୍ତି, ସେତେବେଳେ ସେ ନିଜ ସ୍ୱାମୀଙ୍କ ଦ୍ଃଖରେ ସମଦୁଃଖୀ ହୋଇ ନିଜ ଆଖିରେ ଅନ୍ଧ ପୁଟୁଳୀ  ବାନ୍ଧିଦେବାକୁ ସ୍ଥିର କଲେ । ଗାନ୍ଧାରୀଙ୍କର ଏଭଳି କାର୍ଯ୍ୟକୁ ଏକ ଉତ୍ସର୍ଗୀକୃତ ସ୍ତ୍ରୀର ପ୍ରେମର ସଙ୍କେତ ଭାବେ ଚିତ୍ରଣ କରାଯାଇଛି । ଅପରପକ୍ଷେ, ଇରାବତୀ କର୍ବେ ତଥା ବହୁ ଆଧୁନିକ ବିଜ୍ଞ ଲେଖକମାନେ ଯୁକ୍ତିଛଳରେ  ଦର୍ଶାଇଛନ୍ତି ଯେ ଏହା ହେଉଛି ଭୀଷ୍ମଙ୍କ ପର୍ତି ଗାନ୍ଧାରୀଙ୍କ ବିରୋଧର ଏକ ସଂକେତ, କାରଣ ସେ ତାଙ୍କ ପିତାଙ୍କୁ ହସ୍ତିନାପୁରର ଅନ୍ଧ ରାଜକୁମାରଙ୍କୁ ବିବାହ ବନ୍ଧନରେ ବାନ୍ଧିଦେବାକୁ ବାଧ୍ୟ କରିଥିଲେ ।

ମହାଭାରତ କଥାବସ୍ତୁରେ ଗାନ୍ଧାରୀଙ୍କ ବିବାହକୁ କାହାଣୀର ମୂଳ ବିବାଦର ଏକ ପ୍ରମୁଖ କାରଣ ଭାବରେ ଚିତ୍ରଣ କରାଯାଇଛି । ତାଙ୍କ ଭାଇ ଶକୁନି ଏଥିରେ ରାଗି ଯାଇଥିଲେ ଯେ ହସ୍ତିନାପୁର ସହ ଏକ ଯୁଦ୍ଧରେ ଗାନ୍ଧାର ନରେଶଙ୍କୁ ଅପମାନିତ କରାଯାଇଥିଲା ଏବଂ ପରବର୍ତ୍ତୀ ସମୟରେ ଶକୁନିଙ୍କର ସମସ୍ତ ଭାଇଙ୍କୁ ହତ୍ୟା କରାଯାଇଥିଲା । ଏଭଳି କ୍ଷେତ୍ରରେ ଶକୁନି ତାଙ୍କର ସ୍ନେହର ଭଉଣୀକୁ ଏକ ଅନ୍ଧ ଲୋକ ସହ ବିବାହ କରାଇଦେବାକୁ ଚାହୁଁ ନ ଥିଲେ । ତେଣୁ ଏଭଳି ଅନିଚ୍ଛାକୃତ ବିବାହରେ ଶକୁନି ଭୀଷଣ ଅପମାନିତ ବୋଧ କରି କୁରୁ ରାଜବଂଶକୁ ଧ୍ୱଂସ କରିବାକୁ ଶପଥ କରିଥିଲେ ଏବଂ କୁରୁ ସମ୍ପର୍କୀୟମାନଙ୍କ ମଧ୍ୟରେ ବିବାଦର ନିଆଁକୁ ଜାଳିବାରେ ଏକ ପ୍ରମୁଖ ଭୂମିକା ଗ୍ରହଣ କରିଥିଲେ । 

ଜ୍ୟେଷ୍ଠପୁତ୍ର ହୋଇଥିଲେ ହେଁ ତାଙ୍କ ନେତ୍ରହୀନତା କାରଣରୁ ଗାନ୍ଧାରୀଙ୍କ ସ୍ୱାମୀ ଧୃତରାଷ୍ଟ୍ର ସିଂହାସନରୁ ବଞ୍ଚିତ ହୋଇଥିଲେ । ସିଂହାସନ ଧୃତରାଷ୍ଟ୍ରର ସାନଭାଇ ପାଣ୍ଡୁଙ୍କ ନିକଟକୁ ଯାଇଥାଏ । କିନ୍ଦମ ଋଷିଙ୍କଦ୍ୱାରା ଅଭିଶାପ ପାଇବା ପରେ ପାଣ୍ଡୁ ଅନୁତାପ କରିବାକୁ ରାଜ୍ୟ ତ୍ୟାଗ ପୂର୍ବକ ବନ ଗମନ କରିଥିଲେ । ଏହା ପରେ ତାଙ୍କ ସ୍ୱାମୀ ହସ୍ତିନାପୁରର ରାଜା ହେଲେ ଏବଂ ସେ ରାଣୀ ହେଲେ ।

## ଶେଷ ଜୀବନ ଓ ମୃତ୍ୟୁ 
## ମହାଭାରତ ମହାକାବ୍ୟରେ ଗାନ୍ଧାରୀଙ୍କ ଚରିତ୍ର ଚିତ୍ରଣ 
ମହାଭାରତ ମହାକାବ୍ୟରେ ଗାନ୍ଧାରୀଙ୍କ ଚରିତ୍ରକୁ ଏକ ଉଚ୍ଚ ନୈତିକ ମାନଦଣ୍ଡ ବିଶିଷ୍ଟ ଭାବେ ବର୍ଣ୍ଣିତ କରାଯାଇଛି , ଯଦିଓ ତାଙ୍କ ପୁଅମାନଙ୍କୁ ଖଳନାୟକ ଭାବରେ ଚିତ୍ରଣ କରାଯାଇଛି । ମହାଭାରତ ବର୍ଣ୍ଣନା ଅନୁଯାୟୀ, ଧର୍ମକୁ ଅନୁସରଣ କରିବା ଏବଂ ପାଣ୍ଡବଙ୍କ ସହ ଶାନ୍ତି ସ୍ଥାପନ କରିବାକୁ ସେ ବାରମ୍ବାର ତାଙ୍କ ପୁଅମାନଙ୍କୁ ଅନୁରୋଧ କରିଥିଲେ । ଗାନ୍ଧାରୀ କୁନ୍ତୀଙ୍କ ସହ ଏକ ବଡ଼-ଭଉଣୀ ଭଳି ସମ୍ପର୍କ ସ୍ଥାପନ କରିଥିଲେ । ଯେତେବେଳେ ଦୁର୍ଯ୍ୟୋଧନ କୁରୁକ୍ଷେତ୍ର ଯୁଦ୍ଧରେ ବିଜୟର ଆଶୀର୍ବାଦ ମାଗିଥିଲେ, ମା ହୋଇ ସୁଦ୍ଧା ଗାନ୍ଧାରୀ କେବଳ କହିଥିଲେ  “ ସତ୍ୟ ଏବଂ ଧର୍ମର ହିଁ ଜୟ ହେଉ” । ଗାନ୍ଧାରୀଙ୍କର ମୁଖ୍ୟ ଦୋଷ ଥିଲା ତାଙ୍କ ପୁଅମାନଙ୍କ ପ୍ରତି, ବିଶେଷକରି ତାଙ୍କର ପ୍ରଥମ ଜନ୍ମିତ ପୁତ୍ର ଦୁର୍ଯ୍ୟୋଧନ ପ୍ରତି, ଥିଲା ପୁତ୍ର ମୋହ ବା ତୀବ୍ର ପ୍ରେମ, ଯାହା ତାଙ୍କୁ ଅନେକ ସମୟରେ ତାଙ୍କ ଅଜାଣତରେ ତାକୁ  ଅନ୍ଧ କରିଦେଇଥିଲା ।

## ଆଧାର 
ଶ୍ରେଣୀ:ମହାଭାରତର ଚରିତ୍ର
ମୁଢ଼ି ମାଂସ

**ମୁଢ଼ି ମାଂସ** ହେଉଛି ଓଡ଼ିଶାର ମୟୂରଭଞ୍ଜ ଜିଲ୍ଲାର ଏକ ପାରମ୍ପାରିକ ଖାଦ୍ୟ । ସାଧାରଣ ଭାବରେ ବାରିପଦା ସ‌ହର ମୁଢ଼ିମାଂସ ପାଇଁ ପ୍ରସିଦ୍ଧ ।

## ଉପାଦାନ 
* ମୁଢ଼ି
* ଖାସି ମାଂସ/କୁକୁଡ଼ା ମାଂସ
* ପିଆଜ
* ରସୁଣ
* ବିଲାତି
* ସୋରିଷ ତେଲ
* ଆଳୁ
* ତେଜ ପତ୍ର
* ଡାଳଚିନି
* ଲବଙ୍ଗ
* ଚିନି
* ମସଲା
* ଲୁଣ

## ପ୍ରଣାଳୀ 
ଖାସି ମାଂସ ତରକାରୀକୁ ପ୍ରେସର କୁକରରେ ମଧ୍ୟ ପ୍ରସ୍ତୁତ କରାଯାଇ ପାରିବ ।ଏହାକୁ ମୁଢି ସ‌ହିତ ପରସା ଯାଇଥାଏ ।

## ପରସା 
ଏହା ଏକ ଜଳଖିଆ ଭାବରେ ଅଥବା ମୁଖ୍ୟ ଖାଦ୍ୟ ଭାରରେ ମଧ୍ୟ  ପରସାଯାଇଥାଏ । ଅନେକ ବିବାହ ଓ ପୂଜା ପାର୍ବଣ ଓ ଉତ୍ସବରେ ମଧ୍ୟ ଏହା ପରସାଯାଇଥାଏ ।

## ଆଧାର
ଶ୍ରେଣୀ:ଓଡ଼ିଆ ରାନ୍ଧଣା
ଶ୍ରେଣୀ:ଓଡ଼ିଆ ଖାଦ୍ୟ
ଶ୍ରେଣୀ:ଆମିଷ ଖାଦ୍ୟ
ଯତିରାଜ ପ୍ରହରାଜ

**ଯତିରାଜ ପ୍ରହରାଜ** (୧୬ ଜୁନ ୧୯୧୭ - ୨୧ ନଭେମ୍ବର ୧୯୭୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ ସ୍ଥାନ- ପୋଟଲାମପୁର (ଗଞ୍ଜାମ)

## ଜନ୍ମ ପରିବାର ଓ ଶିକ୍ଷା 
ଯତିରାଜ ପ୍ରହରାଜ ୧୯୧୭ ମସିହାର ଜୁନ ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଲକ୍ଷ୍ମୀ ଚରଣ ବିଦ୍ୟାଲୌକର ପ୍ରହରାଜ ଓ ପତ୍ନୀଙ୍କ ନାମ ଲଳିତା ପ୍ରହରାଜ ।

## ରାଜନୈତିକ ଜୀବନ 
ଯତିରାଜ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଯତିରାଜ ୧୯୭୯ ମସିହାର ନଭେମ୍ବର ୨୧ ତାରିଖରେ ୬୨ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୧୭ ଜନ୍ମ
ଶ୍ରେଣୀ:୧୯୭୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ପର୍ଶୁରାମ ପଣ୍ଡା

**ପର୍ଶୁରାମ ପଣ୍ଡା** (୧୬ ଜୁନ ୧୯୩୪ - ୫ ଜାନୁଆରୀ ୨୦୧୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ ପରିବାର ଓ ଶିକ୍ଷା 
ପର୍ଶୁରାମ ପଣ୍ଡା ୧୯୩୪ ମସିହାର ଜୁନ ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋପବନ୍ଧୁ ପଣ୍ଡା ଓ ପତ୍ନୀଙ୍କ ନାମ ପଦ୍ମାବତୀ ପଣ୍ଡା ।

## ରାଜନୈତିକ ଜୀବନ 
ପର୍ଶୁରାମ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:୧୯୩୪ ଜନ୍ମ
ଶ୍ରେଣୀ:୨୦୧୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ପଞ୍ଚାନନ ମିଶ୍ର

**ପଞ୍ଚାନନ ମିଶ୍ର** (୧୯୫୦ - ୧୨ ଫେବୃଆରୀ ୨୦୨୨) ଜଣେ ଓଡ଼ିଆ ପ୍ରାବନ୍ଧିକ, ସମାଲୋଚକ ଓ କବି ଥିଲେ ।
ତାଙ୍କ ସମାଲୋଚନା ପୁସ୍ତକ *ସାହିତ୍ୟ ସମାଲୋଚନା : ତାତ୍ତ୍ୱିକ ଓ ପ୍ରାୟୋଗିକ ପ୍ରସଙ୍ଗ* ପାଇଁ ତାଙ୍କୁ ୨୦୧୫ ମସିହାର ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପ୍ରଦାନ କରାଯାଇଥିଲା ।
କବିତାରୁ ନିଜର ସାହିତ୍ୟ ସର୍ଜନା ଆରମ୍ଭ କରିଥିବା ପଞ୍ଚାନନ, କ୍ରମଶଃ ପ୍ରବନ୍ଧ ଓ ସମାଲୋଚନା ସାହିତ୍ୟକୁ ଆବୋରୀ ଥିଲେ ।

## ରଚନାବଳୀ 
### କବିତା 
* ଅନ୍ଧାରେ ଆଲୋକ ରାସ
* ସୀତାଙ୍କ ଶେଷ ରାତି
* ପୁରୁରବାର ପୂର୍ବରାଗ
* କବିତା କଦମ୍ବ
* ଉଲଗ୍ନ ଆକାଶ
* ଆଦିନାରୀ
* ପରକାୟା ପରକୀୟା

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ପ୍ରବନ୍ଧ ଓ ସମାଲୋଚନା), ୨୦୧୫
## ଆଧାର 
ଶ୍ରେଣୀ:୧୯୫୦ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଆ ଲୋକ
ଶତ୍ରୁଘ୍ନ ପାଣ୍ଡବ

**ଶତ୍ରୁଘ୍ନ ପାଣ୍ଡବ** (ଜନ୍ମ: ୧୮ ଜୁଲାଇ ୧୯୫୫) ଜଣେ ଓଡ଼ିଆ କବି ଅଟନ୍ତି । ସେ ୨୦୦୧ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଓ ୨୦୧୫ ମସିହାରେ ଶାରଳା ପୁରସ୍କାର ଲାଭ କରିଥିଲେ । ବୃତ୍ତିରେ ସେ ଜଣେ ଅଧ୍ୟାପକ ଥିଲେ ।

## ରଚନାବଳୀ 
### କବିତା 
* ବିଶ୍ୱାସର ଡାଳପତ୍ର ୧୯୮୩, ୧୯୯୧
* ପଦ୍ମ ପାଲିଙ୍କି ୧୯୯୬
* ସାବରମତି ୨୦୦୦
* ଦୃଶ୍ୟବୋଧ ୨୦୦୪
* କପଳବାସ୍ତୁ ୨୦୦୬
* ଶ୍ରାବସ୍ତୀରୁ ଶ୍ରାବସ୍ତୀ ୨୦୦୮
* ପାଣି ଓ ଅନ୍ୟାନ୍ୟ କବିତା
* ମିଶ୍ର ଧ୍ରୁପଦ - ୨୦୧୬ ( ୧୯୯୫ରୁ ୨୦୧୫ ମଧ୍ୟରେ ଲେଖାଯାଇଥିବା କବିତା ଗୁଡ଼ିକର ସଂକଳନ )
* ସୁନୟନା ଓ ଅନ୍ୟାନ୍ୟ ସ୍ତବକ
### ଆଲୋଚନା ଓ ସମାଲୋଚନା 
* କଥାଶିଳ୍ପୀ ମନୋଜ ଦାସ ୧୯୯୪
* ଆଧୁନିକ ଓଡ଼ିଆ କବିତା ପରିଚର୍ଚ୍ଚା ୧୯୯୮
* ଆଧୁନିକ ଓଡ଼ିଆ କବିତାର ଉତ୍ତରାୟଣ ୨୦୦୭
* ଆଧୁନିକ ଓଡ଼ିଆ କବିତା ସମୀକ୍ଷଣ ୨୦୦୯
### ସମ୍ପାଦନା 
* ଅନ୍ଧ ଯୁଗର କାହାଣୀ
* ବାମାଚରଣ ଗଳ୍ପ ସମ୍ଭାର ୧୯୯୮, ୨୦୦୪ (ନ୍ୟାସନାଲ ବୁକ୍ ଟ୍ରଷ୍ଟ, ନୂଆଦିଲ୍ଲୀ)
* ପ୍ରତିଭା ଶତପଥୀଙ୍କ ନିର୍ବାଚିତ କବିତା ୨୦୦୯
* ଓଡ଼ିଆ ସାହିତ୍ୟ ସମାଜ ସ୍ମରଣିକା ୨୦୧୦
* ଆଧୁନିକତାରୁ ଉତ୍ତର ଆଧୁନିକତା : ସମକାଳୀନ ଓଡ଼ିଆ କବିତା

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୧୧ 'ସାବରମତି' ପାଇଁ
* ଶାରଳା ପୁରସ୍କାର - ୨୦୧୮ 'ମିଶ୍ର ଧ୍ରୁପଦ' ପାଇଁ
* ଝଙ୍କାର ପୁରସ୍କାର - ୨୦୦୩ ( ପ୍ରଜାତନ୍ତ୍ର ପ୍ରଚାର ସମିତିଦ୍ୱାରା ପ୍ରଦତ୍ତ )

## ଆଧାର 
ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଶାରଳା ପୁରସ୍କାର ବିଜେତା
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଆ ଲୋକ
ରାମଚନ୍ଦ୍ର ପଣ୍ଡା

**ରାମଚନ୍ଦ୍ର ପଣ୍ଡା** (ଜନ୍ମ: ୧୬ ଜୁନ ୧୯୪୯) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ ପରିବାର ଓ ଶିକ୍ଷା 
ରାମଚନ୍ଦ୍ର ପଣ୍ଡା ୧୯୪୯ ମସିହାର ଜୁନ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋବିନ୍ଦ ପଣ୍ଡା ଓ ପତ୍ନୀଙ୍କ ନାମ ସୁଷମା ପଣ୍ଡା ।

## ରାଜନୈତିକ ଜୀବନ 
ରାମଚନ୍ଦ୍ର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଭାରତୀୟ ଜନତା ପାର୍ଟିର କାର୍ଯ୍ୟ କରୁଥିଲେ ଏବଂ ୨୦୧୭ ମସିହାରେ ବିଜେଡିରେ ଯୋଗ ଦେଇଥିଲେ ।

## ଆଧାର 
ଶ୍ରେଣୀ:୧୯୪୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
ଶ୍ରେଣୀ:ବିଜୁ ଜନତା ଦଳ ରାଜନେତା
ଜିତାମିତ୍ର ପ୍ରସାଦ ସିଂହଦେଓ

**ଜିତାମିତ୍ର ପ୍ରସାଦ ସିଂହଦେଓ** (ଜନ୍ମ ୨୯ ଅଗଷ୍ଟ ୧୯୪୬) ଜଣେ ଭାରତୀୟ ଐତିହାସିକ ତଥା ପ୍ରତ୍ନତତ୍ତ୍ୱବିତ୍ । ସେ ପୁରାତନ ଖଡ଼ିଆଳ ରାଜ୍ୟର (ବର୍ତ୍ତମାନର ଓଡ଼ିଶାସ୍ଥିତ ନୂଆପଡା ଜିଲ୍ଲା) ରାଜପରିବାରରେ ଜନ୍ମ ନେଇଥିଲେ । ସେ ଜଣେ ପ୍ରସିଦ୍ଧ ପ୍ରତ୍ନତତ୍ତ୍ୱବିତ୍ ଏବଂ ଓଡ଼ିଶା ଉପରେ ଅନେକ ପୁସ୍ତକର ଲେଖକ । ସେ ଯୋଗୀମଠ ଡଙ୍ଗର ପ୍ରାଗୈତିହାସିକ ପଥର କଳା, ଘାଟ ଘୁମର ପଥର କଳା ତମ୍ବା ପ୍ଲେଟ, ଶରାବପୁରିଆ ରାଜବଂଶର ସୁନା ମୁଦ୍ରା, ମାଟି ମୋହର, ପାଣ୍ଡୁବଂଶୀ ରାଜବଂଶର ପଥର ମୁଦ୍ରା, କଳାଚୁଡ଼ି ମୁଦ୍ରା, ଟେରାକୋଟା, ମାଳି ଏବଂ ମୂର୍ତ୍ତି ଆଦି ଆବିଷ୍କାର କରିଛନ୍ତି ।

## ବହି
ସିଂହଦେଓଙ୍କ ରଚିତ କେତେକ ଉଲ୍ଲେଖନୀୟ ବହି ହେଲା:
* *Cultural Profile of South Kosal*
* *Origin of Jagannath Deity*
* *Tantric Art of Odisha*
* *Character Assassination in Modern History of Orissa.*

## ଆଧାର 
ଶ୍ରେଣୀ:ନୂଆପଡ଼ା ଜିଲ୍ଲାର ଲୋକ
ଶ୍ରେଣୀ:ଭାରତୀୟ ସାମାଜିକ ବିଜ୍ଞାନୀ ଲେଖକ
ନାଗି ରେଡ୍ଡୀ ନାରାୟଣ ରେଡ୍ଡୀ

**ନାଗି ରେଡ୍ଡୀ ନାରାୟଣ ରେଡ୍ଡୀ** (ଜନ୍ମ: ୧ ଅପ୍ରେଲ ୧୯୫୫) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ ପରିବାର ଓ ଶିକ୍ଷା 
ନାରାୟଣ ରେଡ୍ଡୀ ୧୯୫୫ ମସିହାର ଅପ୍ରେଲ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଏନ୍. ପୋଲେୟା ରେଡ୍ଡୀ ଓ ପତ୍ନୀଙ୍କ ନାମ ଏନ୍. ଭାନୁ ।

## ରାଜନୈତିକ ଜୀବନ 
ନାରାୟଣ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଅଶୋକ କୁମାର ଚୌଧୁରୀ

**ଅଶୋକ କୁମାର ଚୌଧୁରୀ** (ଜନ୍ମ: ୧୪ ନଭେମ୍ବର ୧୯୫୩) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ ପରିବାର ଓ ଶିକ୍ଷା 
ଅଶୋକ ୧୯୫୩ ମସିହାର ନଭେମ୍ବର ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ତ୍ରିନାଥ ଚୌଧୁରୀ ଓ ପତ୍ନୀଙ୍କ ନାମ କଲ୍ୟାଣି ମିଶ୍ର ।

## ରାଜନୈତିକ ଜୀବନ 
ଅଶୋକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଜୈନ ଐତିହ୍ୟ ସଂଗ୍ରହାଳୟ (ପ୍ରତାପନଗରୀ)

ପ୍ରତାପନଗରୀସ୍ଥିତ **ଜୈନ ଐତିହ୍ୟ ସଂଗ୍ରହାଳୟ**ରେ ଜୈନ ତୀର୍ଥାଙ୍କରମାନଙ୍କର ନବମ ଓ ଦଶମ ଶତାବ୍ଦୀର ମୂର୍ତ୍ତି ଏବଂ ଜୈନ କଳାକୃତିଙ୍କ ସଂରକ୍ଷଣ କରି ରଖାଯାଇଛି । ଏହି ସଂଗ୍ରହାଳୟଟି ୨୦୦୫ ମସିହାରେ ଓଡ଼ିଶାର ତତକାଳୀନ ସଂସ୍କୃତି ମନ୍ତ୍ରୀ  ଦାମୋଦର ରାଉତଙ୍କଦ୍ୱାରା ଉଦଘାଟିତ ହୋଇଥିଲା ।

## ବିବରଣୀ 
୧୯୭୨ ମସିହାରେ ନିକଟବର୍ତ୍ତୀ କାକଟପୁର କେନାଲର ପ୍ରତ୍ନତାତ୍ତ୍ୱିକ ଖନନ ସମୟରେ ଆବିଷ୍କୃତ ହୋଇଥିବା କିଛି ଜୈନମୂର୍ତ୍ତିକୁ ପ୍ରତାପନଗରୀ ଗ୍ରାମର ଭାଗବତ ଘରେ ସଂରକ୍ଷିତ କରି ରଖାଯାଇଥିଲା । ୧୯୯୨-୯୪ ମସିହା ମଧ୍ୟରେ କ୍ଷେତରେ ହଳ କରୁଥିବା ସମୟରେ ଜଣେ ଗ୍ରାମବାସୀ ତୀର୍ଥାଙ୍କରଙ୍କର ଅନ୍ୟ କେତେକ ମୂର୍ତ୍ତି ପାଇଥିଲେ । ପରେ ରାଜ୍ୟ ପୁରାତତ୍ତ୍ୱ ବିଭାଗ ଏବଂ ଦିଗମ୍ବର ଜୈନ ମହାସଭାର ଓଡ଼ିଶା ବିଭାଗର ମିଳିତ ଉଦ୍ୟମରେ ଏଗୁଡ଼ିକର ସଂରକ୍ଷଣ ପାଇଁ ସଂଗ୍ରହାଳୟଟି ପ୍ରତିଷ୍ଠା କରାଯାଇଛି ।

ସଂଗ୍ରହାଳୟରେ ପାଞ୍ଚୋଟି ଋଷଭଦେବଙ୍କ ପ୍ରତିମୂର୍ତ୍ତି, ଚାରୋଟି ପାଶ୍ୱନାଥଙ୍କ ପ୍ରତିମୂର୍ତ୍ତି, ଗୋଟିଏ ଋଷଭଦେବଙ୍କ ସହିତ ମହାବୀର ଜୈନଙ୍କ ମୂର୍ତ୍ତି ଏବଂ ଆଂଶିକ ନଷ୍ଟ ହୋଇଥିବା ତିନୋଟି କୃତି ଆଦି ରହିଛି । ପାଶ୍ୱନାଥଙ୍କ ପ୍ରମୁଖ ମୂର୍ତ୍ତିଟିର ତଳଭାଗରେ ଦୁଇଜଣ ଜୈନ ଆଚାର୍ଯ୍ୟ ଶ୍ରୀପଦ୍ମାନନ୍ଦୀ ଏବଂ ଶ୍ରୀକୁମାରନନ୍ଦୀଙ୍କ ନାମ ସମେତ ମୂର୍ତ୍ତିକୁ ସ୍ଥାପନ କରିଥିବା ବ୍ୟକ୍ତି ଇନ୍ଦ୍ରରାଜଙ୍କ ନାମ ଲେଖାହୋଇଛି । ଶିଳାଲେଖ ଏବଂ ମୂର୍ତ୍ତିମାନେ ପ୍ରାୟ ନବମ ବା ଦଶମ ଶତାବ୍ଦୀର ଅଟନ୍ତି ।

## ଆଧାର 
ଶ୍ରେଣୀ:ଜୈନ ଧର୍ମ
ଗଞ୍ଜାମ କିଆ ଫୁଲ

**ଗଞ୍ଜାମ କିଆ ଫୁଲ** ବା **କେୱଡା ଫୁଲ** କିଆ ତେଲ ବାହାର କରିବା ପାଇଁ ବ୍ୟବହୃତ ହେଉଥିବା ସୁଗନ୍ଧିତ ସ୍କୃପାଇନ୍ (Pandanus odorifer) ବୃକ୍ଷର ଏକ ପୁରୁଷ ଫୁଲ । ଦକ୍ଷିଣ ଏବଂ ଦକ୍ଷିଣ-ପୂର୍ବ ଏସିଆରେ ବଢୁଥିବା ଏହି ବୃକ୍ଷଟିର ଓଡ଼ିଶାର ଗଞ୍ଜାମ ଜିଲ୍ଲାର ଲବଣାକ୍ତ ସାମୁଦ୍ରିକ ପରିବେଶ ପ୍ରାକୃତିକ ପର୍ଯାବରଣୀୟ କ୍ଷେତ୍ର (Natural Habitat) ଅଟେ । ଭାରତରେ ଉତ୍ପାଦନ ହେଉଥିବା କିଆ ଫୁଲର ନବେ ପ୍ରତିଶତ ଗଞ୍ଜାମ ଜିଲ୍ଲାରେ ଉତ୍ପାଦିତ ହୋଇଥାଏ ।  ୨୦୧୨ ମାର୍ଚ୍ଚ ୧୯ ତାରିଖରେ ଭାରତ ସରକାରଙ୍କଦ୍ୱାରା ଗଞ୍ଜାମର କିଆ ଫୁଲକୁ ଭୌଗୋଳିକ ଉପଦର୍ଶକ (Geographical Indication) ମାନ୍ୟତା ମିଳିଥିଲା ।

## ପ୍ରକାରଭେଦ 
କିଆ ଏକ ଦ୍ୱିଲିଙ୍ଗୀୟ ବୃକ୍ଷ ହୋଇଥିବାରୁ ଏଥିରେ ଭିନ୍ନ ବୃକ୍ଷରେ ଭିନ୍ନ ଲିଙ୍ଗର ଫୁଲ ଫୁଟିଥାଏ । ସଂସ୍କୃତରେ ଏହି ଫୁଲକୁ କେତକୀ କୁହାଯାଇଥାଏ । ପୁରୁଷ ବୃକ୍ଷକୁ *କେତକୀ ବିଫଳ* ବା *ଧୂଳିପୁଷ୍ପିକା* କୁହାଯାଉଥିବା ବେଳେ ସ୍ତ୍ରୀଲିଙ୍ଗୀୟ ପୁଷ୍ପକୁ *ସ୍ୱର୍ଣ୍ଣ କେତକୀ* କୁହାଯାଇଥାଏ । ପୁଲିଙ୍ଗୀୟ ଗଛକୁ କେବଳ ଫୁଲ ଏବଂ ଅତର ପାଇଁ ଉତ୍ପାଦନ କରାଯାଉଥିବା ବେଳେ ସ୍ତ୍ରୀଲିଙ୍ଗୀୟ ଗଛରୁ କିଆ ଫଳ ଫଳିଥାଏ ।

## କିଆ ଫୁଲ ଅର୍କ 
### କିଆ ରୁହ (ତେଲ)
ପୁରୁଷ ଫୁଲରୁ ଶହେ ପ୍ରତିଶତ ଶୁଦ୍ଧ ତେଲ ବାହାର କରାଯାଇଥାଏ । ଆୟୁର୍ବେଦରେ ଏହାକୁ ଉତ୍ତେଜକ ଦ୍ରବ୍ୟ ଭାବେ ଏବଂ ଆର୍ଥ୍ରାଇଟିସର ଚିକିତ୍ସା ପାଇଁ ବ୍ୟବହୃତ ହୋଇଥାଏ ।
### କିଆ ଅତର 
କିଆ ଫୁଲକୁ ଚନ୍ଦନ ତେଲରେ ମିଶାଯାଇ ଏକପ୍ରକାର ଅତର ପ୍ରସ୍ତୁତ କରାଯାଏ ଯାହା ଭାରତରେ ବହୁତ ଲୋକପ୍ରିୟ ଅଟେ । କିଆ ଅତରରେ ପ୍ରାୟ ୩-୫ ପ୍ରତିଶତ କିଆ ରସ ଏବଂ ବାକି ଚନ୍ଦନ ତେଲ ଅଟେ । 
### କେୱଡା ଜଲ (ହାଇଡ୍ରୋସୋଲ) 
ସୁବାସିତ ହାଇଡ୍ରୋସୋଲରେ ୦.୦୨ ପ୍ରତିଶତ କିଆଫୁଲ ତେଲ ଯାହାକୁ ରସଗୋଲା, ରସ ମଲେଇ, ଗୁଲାବଜାମୁ ପରି ମିଠାଜାତୀୟ ଖାଦ୍ୟ, ସିରପ, ଥଣ୍ଡାପାନୀୟ ଏବଂ ବିରିୟାନୀରେ ବ୍ୟବହାର କରାଯାଏ । ଏହାବ୍ୟତୀତ ପ୍ରସାଧନ ସାମଗ୍ରୀ, ଅଗରବତୀ, ତମାଖୁ ଆଦିରେ ମଧ୍ୟ ବ୍ୟବହାର କରାଯାଏ ।
## ଗଞ୍ଜାମ କିଆ ଶିଳ୍ପ 
କିଆଫୁଲ ଏବଂ ସେଥିରୁ ପ୍ରସ୍ତୁତ ତେଲ ଏହି ଜିଲ୍ଲା ପାଇଁ ବିଶେଷ ଅଟେ । ଗଞ୍ଜାମର ପ୍ରାୟ ଚାରୋଟି ସାମୁଦ୍ରିକ ଅଞ୍ଚଳ ଛତ୍ରପୁର, ରଙ୍ଗେଇଲୁଣ୍ଡା, ଚିକିଟି, ଗୋପାଳପୁରରେ ଏହି ଫୁଲ ଚାଷ କରାଯାଏ । ଅତର ଶିଳ୍ପ ଛଡା ଗୁଟକା ତିଆରିରେ ମଧ୍ୟ ବ୍ୟବହାର କରାଯାଇଥାଏ । କିଆଫୁଲରୁ ରସ ବାହାର କରିବାପାଇଁ ଜିଲ୍ଲାରେ ପ୍ରାୟ ୧୩୬ଟି ଭାଟି ରହିଛି ।

## ଆଧାର 
ଶ୍ରେଣୀ:ଓଡ଼ିଶାରେ ଥିବା ଭୌଗଳିକ ସଙ୍କେତ
ସୁବାସ ଚନ୍ଦ୍ର ବେହେରା

**ସୁବାସ ଚନ୍ଦ୍ର ବେହେରା** (ଜନ୍ମ: ୨୯ ଅପ୍ରେଲ ୧୯୭୧) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ ପରିବାର ଓ ଶିକ୍ଷା 
ସୁବାସ ୧୯୭୧ ମସିହାର ଅପ୍ରେଲ ୨୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଉପେନ୍ଦ୍ର ଭଞ୍ଜ ବେହେରା ଓ ପତ୍ନୀଙ୍କ ନାମ ରୀନା କୁମାରୀ ବେହେରା ।

## ରାଜନୈତିକ ଜୀବନ 
ସୁବାସ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି ।

୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୬୩,୫୪୫ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ କୃଷ୍ଣଚନ୍ଦ୍ର ନାୟକଙ୍କଠାରୁ ୧୧,୪୩୮ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୭୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଲକ୍ଷ୍ମଣ ମହାପାତ୍ର

**ଲକ୍ଷ୍ମଣ ମହାପାତ୍ର** (୭ ଜୁନ ୧୯୨୩ - ୨୦ ଅଗଷ୍ଟ ୧୯୮୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୩ ଥର କାର୍ଯ୍ୟ କରିଥିଲେ । ୧୯୬୧, ୧୯୬୭ ଓ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ, ୪ର୍ଥ, ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ ପରିବାର ଓ ଶିକ୍ଷା 
ଲକ୍ଷ୍ମଣ ୧୯୨୩ ମସିହାର ଜୁନ ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବୋରୋଜୋ ମହାପାତ୍ର ଓ ପତ୍ନୀଙ୍କ ନାମ ରତ୍ନମଣି ମହାପାତ୍ର ।

## ରାଜନୈତିକ ଜୀବନ 
ଲକ୍ଷ୍ମଣ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୩ ଥର କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
୧୯୮୩ ମସିହାର ଅଗଷ୍ଟ ୨୦ ତାରିଖରେ ୬୦ ବର୍ଷ ବୟସରେ ମୃତ୍ୟୁବରଣ କରିଥିଲେ ସେ ।

## ଆଧାର 
ଶ୍ରେଣୀ:୧୯୨୩ ଜନ୍ମ
ଶ୍ରେଣୀ:୧୯୮୩ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ହରିହର ଦାସ

ଆପଣ ଖୋଜୁଥିବା ପ୍ରସଙ୍ଗଟି ତଳଲିଖିତ ପ୍ରସଙ୍ଗମାନଙ୍କ ଭିତରୁ ଗୋଟିଏ ହୋଇଥାଇ ପାରେ:
* ହରିହର ଦାସ (୧୮୪୩ ଜନ୍ମ)‌ - ପୁରୀ ସଂସ୍କୃତ କଲେଜର ପ୍ରତିଷ୍ଠାତା
* ହରିହର ଦାସ (୧୯୧୩ ଜନ୍ମ) - ଅସିକା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ରାଜନେତା
* ହରିହର ଦାସ (୧୯୨୨ ଜନ୍ମ) - ପୁରୁଷୋତ୍ତମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ରାଜନେତା
* ହରିହର ଦାସ (ଅଭିନେତା) - ଓଡ଼ିଆ ଆଭିନେତା ତଥା ନୃତ୍ୟକାର
* ଆଚାର୍ଯ୍ୟ ହରିହର-  ସତ୍ୟବାଦୀ ବନବିଦ୍ୟାଳୟର ଶିକ୍ଷକ
ରାଘବ ପରିଡ଼ା

**ରାଘବ ପରିଡ଼ା** ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୨ ଥର କାର୍ଯ୍ୟ କରିଛନ୍ତି । ୧୯୮୦ ଓ ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆସିକା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ ପରିବାର ଓ ଶିକ୍ଷା 
ରାଘବଙ୍କ ବାପାଙ୍କ ନାମ ବଡ଼ ମାଗତି ପରିଡ଼ା ଓ ପତ୍ନୀଙ୍କ ନାମ ସରୋଜୀନି ପରିଡ଼ା ।

## ରାଜନୈତିକ ଜୀବନ 
ରାଘବ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୨ ଥର କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଆଦିକନ୍ଦ ସେଠୀ

**ଆଦିକନ୍ଦ ସେଠୀ** (୧ ଜାନୁଆରୀ ୧୯୫୨ - ୨୨ ସେପ୍ଟେମ୍ବର ୨୦୨୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ ପରିବାର ଓ ଶିକ୍ଷା 
ଆଦିକନ୍ଦ ୧୯୫୨ ମସିହାର ଜାନୁଆରୀ ୧ ତାରିଖରେ ପୁରୀ ଜିଲ୍ଲାର କୃଷ୍ଣପ୍ରସାଦ ବ୍ଲକ ଅନ୍ତର୍ଗତ ମାଲୁଦ ଗ୍ରାମରେ ଜନ୍ମଗ୍ରହଣ କରିଥିଲେ ।

## ରାଜନୈତିକ ଜୀବନ 
ଆଦିକନ୍ଦ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁବେଳକୁ ତାଙ୍କୁ ୭୦ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୫୨ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ବିଶ୍ୱନାଥ ସାହୁ

**ବିଶ୍ୱନାଥ ସାହୁ** (୧ ଜୁଲାଇ ୧୯୨୯ - ୧୮ ମାର୍ଚ୍ଚ ୨୦୧୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୭ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ବିଶ୍ୱନାଥ ୧୯୨୯ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋପୀନାଥ ସାହୁ ଓ ପତ୍ନୀଙ୍କ ନାମ ସରୋଜିନୀ ସାହୁ ।

## ରାଜନୈତିକ ଜୀବନ 
ବିଶ୍ୱନାଥ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ ।

## ମୃତ୍ୟୁ 
ବିଶ୍ୱନାଥ ୨୦୧୬ ମସିହାର ମାର୍ଚ୍ଚ ମାସ ୧୮ ତାରିଖରେ ୮୬ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୯ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଶଙ୍ଖ ପତ୍ରିକା

**ଶଙ୍ଖ ପତ୍ରିକା**, ଏକ ମାସିକ ଓଡ଼ିଆ ପତ୍ରିକା ଥିଲା । ଏହା ବାମଣ୍ଡା ରାଜ୍ୟର ଦେବଗଡ଼ରୁ ପ୍ରକାଶିତ ହେଉଥିଲା । ଏହା ୧୯୪୫ ମସିହାରେ ଏହାର ପ୍ରକାଶନ ଆରମ୍ଭ ହୋଇଥିଲା । ୩ ବର୍ଷ ପର୍ଯ୍ୟନ୍ତ ଏହା ପ୍ରକାଶିତ ହେବା ପରେ ବନ୍ଦ ହୋଇ ଯାଇଥିଲା । ପ୍ରଥମେ ମାୟାଧର ମାନସିଂହ ଓ ପରେ ଜଳନ୍ଧର ଦେବ ଏହି ପତ୍ରିକାର ସମ୍ପାଦନା କରୁଥିଲେ ।

ଶଶିଭୂଷଣ ରାୟ, କୃଷ୍ଣଚନ୍ଦ୍ର ପାଣିଗ୍ରାହୀ, ଗୋପାଳଚନ୍ଦ୍ର ମିଶ୍ର, ପ୍ରାଣକୃଷ୍ଣ ସାମଲ, ବୈକୁଣ୍ଠନାଥ ପଟ୍ଟନାୟକ, ରାଧାମୋହନ ଗଡ଼ନାୟକ, ଗୋପୀନାଥ ମହାନ୍ତି, ମାୟାଧର ମାନସିଂହ, ନବକିଶୋର ଦାସ, ଗୋକୁଳାନନ୍ଦ ମହାପାତ୍ର ପ୍ରମୂଖଙ୍କର ଲେଖା ଏହି ପତ୍ରିକାରେ ପ୍ରକାଶିତ ହେଉଥିଲା । ଏହାକୁ ଏକ ସାହିତ୍ୟ ପତ୍ରିକା କରିବାର ଯୋଜନା ରହିଥିଲେ ମଧ୍ୟ, ପରେ ଏଥିଏ ବିଜ୍ଞାନ, ଦର୍ଶନ ଓ ଭ୍ରମଣ ଆଦି ଲେଖା ମଧ୍ୟ ପ୍ରକାଶିତ ହୋଇଥିଲା ।

## ଆଧାର 
ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ଓଡ଼ିଆ ପତ୍ରିକା
କଳାମୁଣ୍ଡିଆ ବାରମାସୀ

**କଳାମୁଣ୍ଡିଆ ବାରମାସୀ** (ଇଂରାଜୀ ଭାଷାରେ **tricoloured munia**, ଜୀବବିଜ୍ଞାନ ନାମ *Lonchura malacca*) ପକ୍ଷୀ ପ୍ରଜାତି ମୁଖ୍ୟତଃ ବଙ୍ଗଳାଦେଶ, ଭାରତ, ଶ୍ରୀଲଙ୍କା ଏବଂ ଦକ୍ଷିଣ ଚୀନ ଅଞ୍ଚଳରେ ବସବାସ କରିଥାଏ । ଏହି ପକ୍ଷୀକୁ ତ୍ରିନିଦାଦ, ଜାମାଇକା, ହିଷ୍ପାନିଓଲା, କ୍ୟୁବା, ପ୍ୱେର୍ଟୋ ରିକୋ, ଭେନେଜୁଏଲା ଆଦି ଅଞ୍ଚଳରେ ନେଇ ସେଠାରେ ଛଡ଼ାଯାଇଥିଲା । ଏହି ପକ୍ଷୀ ଦେଖିବାକୁ ପ୍ରାୟ ମାଟିଆ ବାରମାସୀ ଚଢ଼େଇ ପରି । ଅପରିପକ୍ୱ ପକ୍ଷୀମାନଙ୍କ ଦେହ ଫିକା ମାଟିଆ ରଙ୍ଗର ହୋଇଥିବା ବେଳେ ଓ ମୁଣ୍ଡର କଳା ରଙ୍ଗ ସେତେ ବିକଶିତ ହୋଇନଥାଏ । ଏପରି ସମୟରେ ଏମାନଙ୍କୁ ଦେଖିଲେ ଲୋକଙ୍କ ମନରେ କାତିଛାତି ବାରମାସୀ (scaly-breasted munia) ପକ୍ଷୀଶାବକ ବୋଲି ଦ୍ୱନ୍ଦ୍ୱ ମଧ୍ୟ ସୃଷ୍ଟିହୋଇପାରେ ।

## ବର୍ଗୀକରଣ 
ପୂର୍ବେ ମାଟିଆ ବାରମାସୀ ପକ୍ଷୀ ଓ କଳାମୁଣ୍ଡିଆ ବାରମାସୀ ପକ୍ଷୀଙ୍କୁ ଏକ ବର୍ଗର ବୋଲି ଧାରଣା ରହିଥିଲା । ଏଷ୍ଟ୍ରିଲ୍‍ଡିନାଏ ପକ୍ଷୀମାନେ ଭାରତରୁ ସୃଷ୍ଟି ହୋଇ ଆଫ୍ରିକୀୟ ଓ ଅନ୍ୟ ପ୍ରଶାନ୍ତ ମହାସାଗରୀୟ ପରିବାସକୁ ବ୍ୟାପ୍ତ ହୋଇଥିବାର ଅନୁମାନ କରାଯାଏ ।
## ପରିସ୍ଥିତିକ ବ୍ୟବହାର 
କଳାମୁଣ୍ଡିଆ ବାରମାସୀ ମୁଖ୍ୟତଃ ଶସ୍ୟ ଓ ବିଭିନ୍ନ ବୀଜ ଆହାର କରିଥାନ୍ତି । ଏହାଛଡ଼ା ଏମାନେ ଲାଣ୍ଟାନା ବୁଦା, ବିଭିନ୍ନ କୋଳି, ବଣ ଡିମିରି, ଫୁଲର କଢ଼, ବାଉଁଶ ଗଜା ଆଦି ମଧ୍ୟ ଖାଇବା ଦେଖାଯାଏ । ଏମାନେ ଛୋଟ କୀଟପତଙ୍ଗ ମଧ୍ୟ ଖାଇଥାନ୍ତି । 
କଳାମୁଣ୍ଡିଆ ବାରମାସୀ ଆକାରରେ ଛୋଟ (ପ୍ରାୟ ୧୫ ସେଣ୍ଟିମିଟର ଲମ୍ବ) ଓ ନିଜ ଜାତିର ଅନ୍ୟ ପକ୍ଷୀଙ୍କ ସହିତ ରହିବା ପସନ୍ଦ କରନ୍ତି । ଜୁନରୁ ଅଗଷ୍ଟ ମାସ ପର୍ଯ୍ୟନ୍ତ ବର୍ଷା ଋତୁ ଏମାନଙ୍କ ମିଳନ ଓ ପ୍ରଜନନ ସମୟ । ମାଈ ବାରମାସୀ ଏକା ବେଳକେ ୩-୭ଟି ନୀଳ ରଙ୍ଗର ଅଣ୍ଡା ଦେଇଥାଏ । ଉଭୟ ମାଈ ଓ ଅଣ୍ଡିରା ପକ୍ଷୀ ଛୁଆଙ୍କ ଲାଳନପାଳନ ଦାୟିତ୍ୱ ବହନକରିଥାନ୍ତି ।   

## ପରିବାସ 
ଆର୍ଦ୍ର ତୃଣଭୂମି କଳାମୁଣ୍ଡିଆ ବାରମାସୀଙ୍କ ପ୍ରିୟ ପରିବାସ । ଏମାନେ କ୍ରାନ୍ତୀୟ ଅଳ୍ପ ଉଚ୍ଚତାବିଶିଷ୍ଟ ଆର୍ଦ୍ର ଅରଣ୍ୟ ପରିବାସରେ ରହିବା ମଧ୍ୟ ଦେଖାଯାଏ । ଲମ୍ବା ଘାସ ଥିବା ଅଞ୍ଚଳରେ ଓ ଚାଷ ଜମିମାନଙ୍କ ନିକଟରେ ମଧ୍ୟ ଏହି ପକ୍ଷୀମାନେ ବିଚରଣ କରିବା ଦେଖାଯାଏ ।         

## ଦ୍ୱନ୍ଦ୍ୱ ସୃଷ୍ଟିକାରୀ ଅନ୍ୟ ବାରମାସୀ ପ୍ରଜାତି 
ମାଟିଆ ବାରମାସୀର ଦେହ ମାଟିଆ ଓ ମୁଣ୍ଡ କଳା ରଙ୍ଗର । ପେଟ ପଟେ ଥିବା ମାଟିଆ ବା ଧଳା ପରରୁ ମାଟିଆ ଓ କଳାମୁଣ୍ଡିଆ ବାରମାସୀଙ୍କୁ ଯଥାକ୍ରମେ ଚିହ୍ନଟ କରିହେବ । ଇଣ୍ଡୋନେସିଆର କୃଷ୍ଣମୁଖ ବାରମାସୀ ଦେଖିବାକୁ ଭିନ୍ନ କିନ୍ତୁ ଏହାର ବୈଜ୍ଞାନିକ ନାମ କଳାମୁଣ୍ଡିଆର ବୈଜ୍ଞାନିକ ନାମ ପରି ହୋଇଥିବା ଯୋଗୁଁ ଦ୍ୱନ୍ଦ୍ୱ ସୃଷ୍ଟି ହୋଇପାରେ ।

## ଆଧାର 
## ଅନ୍ୟାନ୍ୟ ଲିଙ୍କ 
* Tri-coloured Munia Species Profile

ଶ୍ରେଣୀ:ପକ୍ଷୀ
ସରୋଜ କୁମାର ପାଢ଼ୀ

**ସରୋଜ କୁମାର ପାଢ଼ୀ** (ଜନ୍ମ: ୧୫ ମାର୍ଚ୍ଚ ୧୯୫୭) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆସିକା ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ ପରିବାର ଓ ଶିକ୍ଷା 
ସରୋଜଙ୍କ ବାପା ୧୯୫୭ ମସିହାର ମାର୍ଚ୍ଚ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅନନ୍ତରାମ ପାଢ଼ୀ ଓ ପତ୍ନୀଙ୍କ ନାମ ସଞ୍ଜୁକ୍ତା ପାଢ଼ୀ ।

## ରାଜନୈତିକ ଜୀବନ 
ସରୋଜ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ପୂର୍ବରୁ ୨୦୦୪ ମସିହାରେ, ସେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ୨୦୧୯ ମସିହାରେ ସେ କଂଗେସ ଦଳରୁ ଇସ୍ତଫା ଦେଇଥିଲେ ।

## ଆଧାର 
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୭ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
କନକ ଚଢ଼େଇ

**କନକ ଚଢ଼େଇ** (ଇଂରାଜୀ ଭାଷାରେ **White-throated Fantail**, ଜୀବବିଜ୍ଞାନ ନାମ *Rhipidura albicollis*) ଚଟିଆ ପରି ଦେଖାଯାଉଥିବା ଏକ କ୍ଷୁଦ୍ରାକାର ପକ୍ଷୀ । ଏହି ପକ୍ଷୀ ଦକ୍ଷିଣ ଏସିଆର କ୍ରାନ୍ତୀୟ ଅଞ୍ଚଳରେ ହିମାଳୟରୁ ଆରମ୍ଭ କରି ଭାରତ, ବଙ୍ଗଳାଦେଶରୁ ପୂର୍ବ ଦିଗରେ ଇଣ୍ଡୋନେସିଆ ପର୍ଯ୍ୟନ୍ତ ବିଭିନ୍ନ ବୁଦାଳିଆ ଜଙ୍ଗଲ, ଘଞ୍ଚ ଜଙ୍ଗଲ ଓ କୃଷିକ୍ଷେତ୍ର ଆଦି ଅଞ୍ଚଳରେ ଦେଖିବାକୁ ମିଳେ । ଛାତିରେ ଧଳା ଛିଟଦାଗଯୁକ୍ତ ଆଉ ଏକ ଫ୍ୟାନଟେଲ୍ ଚଢ଼େଇ ପ୍ରଜାତି ଧୋବଚମ୍ପା (*R. albogularis*) ବହୁ ଦିନ ପର୍ଯ୍ୟନ୍ତ କନକ ଚଢ଼େଇର ଏକ ଉପପ୍ରଜାତି ବୋଲି ଧାରଣା ରହିଥିଲା ।

## ବିବରଣୀ 
ପୂର୍ଣ୍ଣବୟସ୍କ ଏକ କନକ ଚଢ଼େଇର ଶରୀର ହାରାହାରି ୧୯ ସେଣ୍ଟିମିଟର ଲମ୍ବା । ଏହାର ଲାଞ୍ଜର ରଙ୍ଗ ଗାଢ଼ ଓ ତାହା ବିଞ୍ଛଣା ପରି ମେଲାଇ ହୋଇଥାଏ । କନକ ପକ୍ଷୀର ଲାଞ୍ଜର ଅଗ, ଭ୍ରୂଲତା ଓ କଣ୍ଠ ଧଳା ରଙ୍ଗର ହୋଇଥାଏ । କନକ ଚଢ଼େଇର ବିଭିନ୍ନ ଉପପ୍ରଜାତିର ରଙ୍ଗରେ କିଛି ତାରତମ୍ୟ ଦେଖାଦେଇପାରେ । ହିମାଳୟ ଅଞ୍ଚଳରେ ପରିଲକ୍ଷିତ *R. a. canescans* ଉପପ୍ରଜାତିର ପକ୍ଷୀଙ୍କ ଦେହ ସିଲଟ ପରି ରଙ୍ଗର, ଆଖି ନିକଟରେ ଚସମା ପରି ଆବରଣ, ଧଳା ଭ୍ରୂଲତା ଓ ଧଳା କଣ୍ଠ ରହିଥାଏ ।  

ଭାରତରେ ଏହି ପକ୍ଷୀକୁ ବିଭିନ୍ନ ସ୍ଥାନୀୟ ନାମ ଦିଆଯାଇଛି; ଯଥା - ଆସାମୀ ଭାଷାରେ ଏହି ପକ୍ଷୀର ନାମ ହେଉଛି *ନାସୋନି ସୋରାଇ* ।  

## ବ୍ୟବହାର 
ଗଛରେ ନିଜର ନୀଡ଼ ବାନ୍ଧି କନକ ପକ୍ଷୀ ସେଥିରେ ୩ଟି ଅଣ୍ଡା ଦେଇଥାଏ । ଏହାର ଅଣ୍ଡାଗୁଡ଼ିକ ପ୍ରାୟ ୨ ସେଣ୍ଟିମିଟର ଲମ୍ବା । ଅଣ୍ଡାଗୁଡ଼ିକର ରଙ୍ଗ ଧଳା ଓ ତାହା ମଝି ଆଡ଼କୁ ମାଟିଆ ରଙ୍ଗର ଛିଟ ଦାଗ ରହିଥାଏ ।  

କନକ ଚଢ଼େଇ ଏକ କୀଟଭକ୍ଷୀ ପକ୍ଷୀ । ଭୂମିରେ ବା ବୁଦା ଭିତରେ ବିଚରଣ କରୁଥିବା ବେଳେ ଏହା ନିଜର ଲାଞ୍ଜର ପରଗୁଡ଼ିକୁ ବିଞ୍ଛଣା ପରି ଖୋଲି ରଖିଥାଏ । 

ଏହି ପକ୍ଷୀ ପ୍ରତି ବର୍ଷ ନିଜ ଗୋଟିଏ ପ୍ରକାରର ରାବ ବା ଗୀତର ସ୍ୱରକୁ ଏକ ଅନୁକ୍ରମରେ ଟିକିଏ ଲେଖାଏଁ ବଦଳାଉଥାଏ । ୪-୫ ବର୍ଷ ପରେ ପକ୍ଷୀର ଗୀତ ଅନେକାଂଶରେ ବଦଳିଯାଏ । ଡେଣାରେ ଛିଟଦାଗ ରହିଥିବା ଆଉ ଏକ ଫ୍ୟାନଟେଲ୍ ପକ୍ଷୀ ପ୍ରଜାତି *R. aureola* ସହିତ କନକ ପକ୍ଷୀ ଏକା ପରିବାସରେ ରହିଥାନ୍ତି । ଅଣ୍ଡିରା କନକ ପକ୍ଷୀର ଡାକରୁ ଏମାନଙ୍କୁ ଠଉରାଇବା ସହଜ ହୋଇଥାଏ । ବେଳେବେଳେ ରିପିଡ୍ୟୁରା ଅରିଓଲା ପ୍ରଜାତିର ଡାକ କନକ ପକ୍ଷୀର ଡାକର ଭ୍ରମ ସୃଷ୍ଟି କରିଥାଏ । କିନ୍ତୁ ଅରିଓଲା ପକ୍ଷୀର ଶରୀରର ନିମ୍ନାଂଶ ଧଳା ଓ ତାହାର ଡେଣାରେ ଦୁଇ ଧାଡ଼ି ଧଳା ଦାଗ ରହିଥାଏ ।  

## ଗ୍ୟାଲେରି 

White-throated fantail scientific name Rhipidura albicollis at Sattal DSCN0829 1.jpg|ଭାରତର ସତ୍ତାଲର ଭୀମତାଲ ନିକଟରେ ଏକ କନକ ପକ୍ଷୀ
File:White throated fantail David Raju.jpg|ଭାରତର ଏକ କନକ ପକ୍ଷୀ
Rhipidura albicollis eggs.jpg|ବସା ମଧ୍ୟରେ କନକ ଚଢ଼େଇର ଅଣ୍ଡା
White-throated Fantail (Rhipidura albicollis)- albogularis race- chicks in nest in Anantgiri, AP W IMG 8909.jpg|ବସାରେ ପକ୍ଷୀ ଶାବକ
White-throated Fantail.jpg|କନକ ଚଢ଼େଇର ଶରୀରର ନିମ୍ନାଂଶ}}

## ଆଧାର 
* *Birds of India* by Grimmett, Inskipp and Inskipp, 

ଶ୍ରେଣୀ:ପକ୍ଷୀ
ଧୋବଚମ୍ପା ପକ୍ଷୀ

**ଧୋବଚମ୍ପା ପକ୍ଷୀ** ବା **ଫିତା ବୁଲ୍‍ବୁଲ୍** (ଇଂରାଜୀ ଭାଷାରେ **White-spotted Fantail** ବା **Spot-breasted Fantail**, ଜୀବବିଜ୍ଞାନ ନାମ *Rhipidura albogularis*) ସାଧାରଣ ଚଟିଆ ପରି ଏକ କ୍ଷୁଦ୍ରାକାର ପକ୍ଷୀ । କେନ୍ଦ୍ରୀୟ ଓ ଦକ୍ଷିଣ ଭାରତର ବିଭିନ୍ନ ବୁଦାଳିଆ ଜଙ୍ଗଲ, ଘଞ୍ଚ ଜଙ୍ଗଲ ଓ କୃଷିକ୍ଷେତ୍ର ଆଦି ଅଞ୍ଚଳରେ ଏହି ପକ୍ଷୀ ବିଚରଣ କରିଥାନ୍ତି । ପୂର୍ବେ ଏହାକୁ କନକ ଚଢ଼େଇର ଏକ ଉପପ୍ରଜାତି ଭାବେ ବିବେଚନା କରାଯାଉଥିଲା ।

## ବିବରଣୀ 
ପୂର୍ଣ୍ଣବୟସ୍କ ଏକ କନକ ଚଢ଼େଇର ଶରୀର ହାରାହାରି ୧୭-୧୯ ସେଣ୍ଟିମିଟର ଲମ୍ବା ଓ ୧୦ ଗ୍ରାମ୍ ଓଜନବିଶିଷ୍ଟ । ଏହାର ଦେହର ରଙ୍ଗ ଧୂଆଁଳିଆ ବାଦାମୀ । ଗାଢ଼ ପାଉଁଶିଆ ରଙ୍ଗର ଲାଞ୍ଜଟି ପଙ୍ଖା ବା ବିଞ୍ଛଣା ପରି ମେଲାଇ ହୋଇଯାଏ । ଛାତିର ପାର୍ଶ୍ୱ ଭାଗରେ ଧଳା ଛିଟାଦାଗ ରହିଥାଏ । ଏହାର ପେଟ ଓ ବେକ ଧଳା ରଙ୍ଗର ହୋଇଥାଏ । ଆଖି ଖଇରିଆ ଓ ଥଣ୍ଟ ଗାଢ଼ ଖଇରିଆ ରଙ୍ଗର ହୋଇଥାଏ । ଉଭୟ ମାଈ ଓ ଅଣ୍ଡିରା ପକ୍ଷୀ ଦେଖିବାକୁ ଏକା ପରି ।        

## ବ୍ୟବହାର 
ଧୋବଚମ୍ପା ପକ୍ଷୀ ସାଧାରଣତଃ ଯୋଡ଼ା ଯୋଡ଼ା ହୋଇ ବୁଲନ୍ତି । ଏମାନେ ଅତି ଚଞ୍ଚଳ ଓ ଫୂର୍ତ୍ତି ସ୍ୱଭାବର ପକ୍ଷୀ । ଭୂମିରେ ବା ବୁଦା ଭିତରେ ବିଚରଣ କରୁଥିବା ବେଳେ ଏହା ନିଜର ଲାଞ୍ଜର ପରଗୁଡ଼ିକୁ ବିଞ୍ଛଣା ପରି ଖୋଲି ରଖିଥାନ୍ତି । ଲାଞ୍ଜକୁ ବିଞ୍ଛଣା ପରି ମେଲାଇ ଓ ଡେଣାକୁ ଅଳ୍ପ ହଲାଇ ଏମାନେ କୌଣସି ସ୍ଥାନରେ ଯାଇ ବସନ୍ତି ।        

ଏମାନେ କୀଟଭକ୍ଷୀ ପକ୍ଷୀ । ବୁଢ଼ିଆଣୀ, ଡାଆଁଶ ଓ ଅନ୍ୟାନ୍ୟ କୀଟପତଙ୍ଗ ଏମାନଙ୍କର ମୁଖ୍ୟ ଆହାର । ଆକାଶରେ ଉଡ଼ନ୍ତା ଅବସ୍ଥାରେ ଶିକାର ଧରିବା ପସନ୍ଦ କରନ୍ତି । ମାର୍ଚ୍ଚରୁ ଅଗଷ୍ଟ ମାସ ଧୋବଚମ୍ପା ପକ୍ଷୀଙ୍କ ପ୍ରଜନନ ଋତୁ । ପତଳା ଘାସ, ନଡ଼ା, ତନ୍ତୁରେ ନିର୍ମିତ ଏମାନଙ୍କ ବସା ଦେଖିବାକୁ ଏକ ଗିଲାସ ବା କପ୍ ପରି । ବସାର ବାହାର ପଟଟି ବୁଢ଼ିଆଣୀ ଜାଲ ପରି ଢିଲା ହୋଇଥାଏ । ମାଈ ଧୋବଚମ୍ପା ପକ୍ଷୀ ନିଜ ବସାରେ ତିନୋଟି ଅଣ୍ଡା ଦିଏ । ଅଣ୍ଡାଗୁଡ଼ିକ ଈଷତ୍ ହଳଦିଆ ରଙ୍ଗର ଏବଂ ଏହାର ଓସାରିଆ ପଟେ ବାଦାମୀ ରଙ୍ଗର ଛିଟା ଛିଟା ଦାଗ ଥାଏ ।  

ସାଧାରଣତଃ ଗୀତ ଗାଉଥିବା ପକ୍ଷୀଙ୍କ ବର୍ଗରେ ଧୋବଚମ୍ପା ପରିଗଣିତ ହୁଏନାହିଁ । ଅଣ୍ଡିରା ଧୋବଚମ୍ପା ନିଜ କାକଳିରେ ସୁନ୍ଦର ଗୀତ ସୃଷ୍ଟି କରିଥାଏ । ଏହି ରାବର ତୀବ୍ରତା ଉଚ୍ଚ ଓ ଏହା ଦୁଇଟି ସୋପାନରେ ଶୁଭାଯାଏ । ପ୍ରଥମ ସୋପାନରେ ୫-୬ଟି ତରଙ୍ଗାୟିତ ଧ୍ୱନି  ରହିଥାଏ । ଦ୍ୱିତୀୟ ସୋପାନରେ ୪-୫ଟି କ୍ରମବର୍ଦ୍ଧିଷ୍ଣୁ ଧ୍ୱନି ଶିଖରରେ ପହଞ୍ଚିବା ପରେ ପକ୍ଷୀର ରାବ ସମାପ୍ତ ହୁଏ । ଏହି ପକ୍ଷୀ ପ୍ରତି ବର୍ଷ ନିଜ ଗୋଟିଏ ପ୍ରକାରର ରାବ ବା ଗୀତର ସ୍ୱରକୁ ଏକ ଅନୁକ୍ରମରେ ଟିକିଏ ଲେଖାଏଁ ବଦଳାଉଥାଏ । ୪-୫ ବର୍ଷ ପରେ ପକ୍ଷୀର ଗୀତ ଅନେକାଂଶରେ ବଦଳିଯାଏ । ଅଣ୍ଡିରା ଧୋବଚମ୍ପା ପକ୍ଷୀର ଡାକରୁ ଏମାନଙ୍କୁ ଠଉରାଇବା ସହଜ ହୋଇଥାଏ ।

## ଚିତ୍ର ଗ୍ୟାଲେରି 

White-throated Fantail (Rhipidura albicollis)- albogularis race- chicks in nest in Anantgiri, AP W IMG 8921.jpg|ଆନ୍ଧ୍ରପ୍ରଦେଶର ରଙ୍ଗାରେଡ୍ଡି ଜିଲ୍ଲାର ଅନନ୍ତଗିରି ପାହାଡ଼ର ଏକ ଧୋବଚମ୍ପା
White-throated Fantail (Rhipidura albicollis)- albogularis race in Anantgiri, AP I IMG 8753.jpg|ଧୋବଚମ୍ପା ପକ୍ଷୀ (ଆନ୍ଧ୍ରପ୍ରଦେଶ)
White-throated Fantail in Nagpur, India,by Dr. Tejinder Singh Rawal.jpg|ବିଞ୍ଛଣା ପରି ନିଜ ଲାଞ୍ଜ ମେଲାଇଥିବା ଧୋବଚମ୍ପା ପକ୍ଷୀ
White spotted fantail-Rhipidura albogularis.jpg|ଜଳାଶୟ କୂଳରେ ଲାଞ୍ଜ ପ୍ରସାରିତ କରି ବସିଥିବା ଧୋବଚମ୍ପା ପକ୍ଷୀ
White-throated Fantail.jpg|ଭ୍ରମ ସୃଷ୍ଟିକାରୀ କନକ ଚଢ଼େଇର ପେଟ ଓ ବେକ
Fantail flycathcer नाचरा नर्तक मक्षाद 03.jpg|ଧୋବଚମ୍ପା ପକ୍ଷୀର ପେଟ ଓ ବେକ

## ଆଧାର 
ଶ୍ରେଣୀ:ପକ୍ଷୀ
ଦେବରାଜ ମହାନ୍ତି

**ଦେବରାଜ ମହାନ୍ତି** (ଜନ୍ମ: ୪ ଫେବୃଆରୀ ୧୯୫୩) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୩ ଥର କାର୍ଯ୍ୟ କରିଛନ୍ତି । ୨୦୦୦, ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆସିକା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ ପରିବାର ଓ ଶିକ୍ଷା 
ଦେବରାଜଙ୍କ ବାପା ୧୯୫୩ ମସିହାର ଫେବୃଆରୀ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ନାମ ସୁବୁଧି ମହାନ୍ତି ଓ ପତ୍ନୀଙ୍କ ନାମ ବିନୋଦୀନି ମହାନ୍ତି ।

## ରାଜନୈତିକ ଜୀବନ 
ଦେବରାଜ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ବିଜୁ ଜନତା ଦଳର ରାଜନେତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ